Erdogan: Milion izbjeglica moglo bi se uskoro vratiti u Siriju | UdriMuski\n17. 12. 2019 - 14:35\nTurski predsjednik Recep Tayyip Erdogan pozvao je da se gotovo milion izbjeglica "u vrlo kratkom vremenu" vrati u svoju domovinu i optužio svjetske sile da im je "važnija zaštita naftnih polja nego sirijske djece", prenosi agencija Hina pozivajući se na Reuters.\nErdogan, čija je država primila 3,7 miliona Sirijaca - najveću izbjegličku populaciju na svijetu, rekao je kako bi se više od njih 600.000 trebalo priključiti onih 371.000 koji su već u "mirnoj zoni" na sjeveru Sirije iz koje je Turska istjerala Kurde.\n"Moramo naći formulu koja će omogućiti izbjeglicama da ostanu u svojim državama, a one koji su već otišli u Tursku da se mirno vrate i ponovo naselje u svojim državama", rekao je Erdogan.\nObraćajući se Globalnom forumu u Ženevi, naveo je da je Turska u posljednjih devet godina na izbjeglice potrošila 40 milijardi dolara.\nTurski čelnik je istom prilikom optužio Evropsku uniju koja je obećala šest milijardi eura pomoći da nije ispunila sve što je obećala.\n"Još uvijek čekamo na ostale tri milijarde eura koje su obećane", rekao je Erdogan.\nKuće i škole mogle bi se postaviti u sjevernoj zoni u koju se 371.000 izbjeglica vratilo od početka turske operacije koja je "očistila to područje od terorističkih organizacija", kako je rekao Erdogan. U tom je smislu naveo oružanu grupu Islamska država Irak i Levant (ISIL) te snage sirijskih Kurda YPG i Radničku partiju Kurdistana.\n"Ako provedemo projekte koje sam spomenuo na Generalnoj skupštini UN-a, mislim da u vrlo kratkom vremenu možemo ponovno naseliti milion ljudi", kazao je.\nErdogan je dodao, očigledno se referirajući na SAD koji je požurio zaštititi naftna polja nakon povlačenja ISIL-a: "Nažalost, napori za sigurnost djece u Siriji nisu ni približni onima koji su uloženi u zaštitu naftnih polja".


Oštra rasprava SDS-a i SNSD-a o Zakonu o ispitivanju porijekla imovine - Klix.ba\nNarodna skupština RS-a Oštra rasprava SDS-a i SNSD-a o Zakonu o ispitivanju porijekla imovine\nOštra rasprava SDS-a i SNSD-a o Zakonu o ispitivanju porijekla imovine\n29.1.2013. u 20:04\nOštra polemika vođena je večeras u Narodnoj skupštini Republike Srpske (RS) između Srpske demokratske stranke (SDS) i Saveza nezavisnih socijaldemokrata (SNSD) o Nacrtu zakon o ispitivanju porijekla imovine, koji predviđa da sva imovina za koju ne postoji zakonski osnov sticanja, predstavlja imovinu koja treba biti vraćena RS-u.\nIz SDS-a su kazali da je cilj predlaganja ovog zakona da se pokaže da li ima političke volje za usvajanje ovakvog zakona u RS, dok su u SNSD-u ostali pri tvrdnjama da je zakon neprovodiv.\nPoslanica SNSD-a Dušica Savić rekla je u obraćanju parlamentu da je nacrt neusaglašen s Ustavom RS-a, te još nekim zakonima, da podržava donošenje ovakvog zakona, ali da predloženi akt ima pravne nedostatke.\n"Ostavni nedostatak ovog zakona je što je u potpunoj suprotnosti s pretpostavkom nevinosti", kazala je ona i dodala da nacrt nije dobro regulirao ni neprovredivost stana i sporno je i njegovo retroaktivno dejstvo.\n"Ovaj zakon je loše napisan, neprimjenjiv i neprovodiv", kazala je Savić i dodala da bi se usvajanjem ovog zakona narušili ustavni principi i zakoni.\nPoslanik SDS-a Miroslav Kojić u reagiranju na ove stavove kazao je da se zakon može pravno "popraviti".\n"Zakon treba da pokaže da li u RS ima političke volje za njegovo donošenje", naglasio je Kojić i dodao da je i predložen u formi nacrta kako bi se mogao mijenjati do što boljeg rješenja.\nNjegov stranački kolega Nedeljko Glamočak odbacio je tvrdnje koleginice Dušice Savić da je zakon u koliziji s ustavnom i pravnim zakonima, a i poslanik Demokratske partije Vojislav Gligić također je upitao kako je moguće da je, ako je, neustavan, Zakonodavni odbor dao saglasnost da se zakon uputi u parlamentranu proceduru.\nNaglasio je na kraju da je i Vladin Sekretarijat za zakonodavstvo dao mišljenje da zakon ima ustavni osnov.\nPoslanik SDP BiH Slobodan Popović kazao je da je RS potreban zakon kojim bi se ispravilo ono što je učinjeno u “pljački” društvene imovine, a zatim i njenoj legalizaciji.\nOn je kazao da neki ’90.godinih nisu imali u džepu ni da plate račun u kafani, a danas se ne može ni sagledati šta sve posjeduju, dok je sve više siromašnih.\n"Svaki dan socijalne razlike postaju sve veće i svaki dan je sve više onih koji nemaju ni za osnovne potrebe", kazao je Popović ističići da je i ovaj zakon pokušaj da se promjeni društvena svijest kod građana i da bude “početak priče” u stvarnoj borbi protiv kriminala i korupcije, po ugledu na onu koja se sada vodi u Srbiji.\nOčekuje da će u tom podršku dati svi poslanici, jer mora da postoji ravnopravnost i pravna država jednaka za sve građane.\n"Zakon o ispitivanju porijekla imovine u RS-u odnosi se, prije svega, na zvaničnike, sve nosioce političkih funkcija, bez obzira na kojem su nivou vlasti, a koji su te funkcije vršili od 1.januara 1992.godine. Obuhvata sve funkcionere koji su državljani RS-a", kazao je šef Kluba poslanika SDS-a Vukota Gavedarica obrazlažući ovaj zakon.\nPoreska uprava RS-a, u roku od šest mejseci od dana objavljivanja zakona, mora ispitati porijeklo imovine svakog predsjednika parlamentrane političke stranke, vodećeg političkog, javnog, sudskog, izvršnog i zakonodavnog funkcionera u RS-u.\nZa raspravu je prijavljeno više poslanika i očekuje se da rasprava o ovom pitanju bude nastavljena i sutra.


Pionirke Srbije u finalu Balkanskog prvenstva u Ankari protiv Turske\nPIONIRKE – BALKANSKO PRVENSTVO 2015.\nŽenska pionirska reprezentacija Srbije plasirala se u finale Balkanskog prvenstva 2015. u Ankari. Srbija je danas, u prvom polufinalu savladala Grčku sa 3:0, po setovima 25:17, 25:17 i 25:23, posle 75 minuta igre. Srbija će sutra (sreda, 5. avgust) u finalu, od 15,00 časova po našem vremenu, igrati protiv Turske.\nPionirke Srbije u polufinalu protiv Grčke u utorak od 13,00 časova\nŽenska pionirska reprezentacija Srbije igraće u polufinalu Balkanskog prvenstva 2015. u Ankari protiv Grčke, sutra (utorak, 4. avgust) od 13,00 časova po našem vremenu. Turska je danas, u poslednjem, 3. kolu A grupe pobedila Srbiju sa 3:0, po setovima 25:16, 25:218 i 25:22.\nPionirke Srbije i Turske u polufinalu – u ponedeljak meč za prvo mesto u grupi\nObjavljeno 02 avgust 2015\nŽenska pionirska reprezentacija Srbije igraće u polufinalu Balkanskog prvenstva 2015. u Ankari. Srbija je bila slobodna danas, a plasman u polufinale je obezbedila jer je Turska pobedila Bosnu i Hercegovinu sa 3:0, po setovima 25:14, 25:16 i 25:17. Srbija i Turska su tako obezbedile učešće u polufinalu, a ko će biti prvi u A grupi znaće se sutra (ponedeljak, 3. avgust) posle meča Srbija – Turska, koji će se odigrati od 13,00 časova po našem vremenu.\nPionirke Srbije maksimalno protiv Bosne i Hercegovine\nŽenska pionirska reprezentacija Srbije zabeležila je maksimalnu pobedu na startu Balkanskog prvenstvu 2015, koje je danas počelo u Ankari. Srbija je u 1. kolu A grupe savladale Bosnu i Hercegovinu sa 3:0, po setovima 25:16, 25:18 i 25:18.\nPionirke Srbije u petak putuju u Ankaru – u subotu protiv Bosne i Hercegovine\nObjavljeno 30 jul 2015\nŽenska pionirska reprezentacija Srbije u petak, 31. jula putuje u Ankaru, gde će, od 1. – 5. avgusta, igrati na Balkanskom prvenstvu 2015. Ivan Steljić, prvi trener pionirki Srbije, saopštio je sastav tima koji će igrati u Turskoj.


"Naša pobeda je uspeh srpskog naroda"\n"Srpska lista je ubedljivom pobedom još jednom pokazala da uživa poverenje skoro svih Srba na Kosovu i Metohiji", kazao je gradonečelnik Severne Mitrovice i predsednik Srpske liste Goran Rakić.\nKako se navodi u saopštenju, Rakić se zahvalio svim građanima koji su dali glas kandidatima za gradonačelnike i odbornike ispred Srpske liste.\n"Ovaj uspeh je uspeh srpskog naroda. Ovi glasovi su još jednom potvrdili da Srbi veruju svojoj državi Srbiji i svom predsedniku Aleksandru Vučiću", kazao je on.\nIstiče da je Srpska lista ovom pobedom uspela da nakon parlamentarnih izbora zaokruži svoj politički korpus i "utvrdi se kao najstabilnija i jedna od najjačih političkih opcija na Kosovu i Metohiji".\n"Svim izabranim gradonačelnicima, odbornicima i članovima Srpske liste poručujem da u narednom periodu moramo raditi još više i bolje kako bi opravdali ukazano poverenje građana", zaključuje Rakić.


Kultura značajan činilac u ekonomskom razvoju zemlje - Ekonomske Vesti\nKultura značajan činilac u ekonomskom razvoju zemlje\n13. nov. 2015 13. nov. 2015 Andrija Matić 0 Comments Bugarska, Ivan Tasovac, Kina, kultura, Ministarstvo kulture i informisanja\nMinistar kulture i informisanja u Vladi Republike Srbije Ivan Tasovac izjavio je danas da se kultura ne može razvijati bez snažne ekonomske baze, ali ni da se uspešna ekonomija i društvo ne mogu zamisliti bez snažne kulturne produkcije i kreativne industrije.\nTasovac je na Drugom forumu ministara kulture Kine i zemalja centralne i istočne Evrope, koji se održava u Sofiji, istakao da su ekonomija i kultura neophodne jedna drugoj.\nMinistar je rekao da je nužno da se akterima iz oba sektora pomogne da prepoznaju međusobnu važnost, kao i da se ohrabre u pronalaženju različitih modusa saradnje.\nOn je najavio da će Srbija, u saradnji sa Ministarstvom kulture Narodne Republike Kine, u junu 2016. godine biti domaćin posebnog međunarodnog foruma o kulturnim industrijama.\nPrema njegovim rečima, cilj pomenutog foruma jeste da se stvore kanali za međunarodnu kulturnu razmenu i komunikaciju.\nForum će okupiti donosioce odluka i stručnjake 17 zemalja, koji će istražiti prostor i mogućnosti za buduću saradnju, stvoriti novu komunikacijsku platformu za kulturu i kreativne industrije i dati ključne smernice za implementaciju zajednički utvrđenih ciljeva na ovom polju, precizirao je Tasovac.\nMinistar je poručio da je jedan od najvažnijih preduslova za uspešnu saradnju mapiranje sektora i analiza realnih snaga, izazova i mogućnosti razvoja kulture i kreativnih industrija, ne samo u svih 17 zemalja pojedinačno, već i u celini formata „16+1“.\nOn je ocenio da bi bilo važno razgovarati i o mogućnosti osnivanja stručnog tela koje bi se, davanjem proporuka i evaluacijom procesa razvoja sektora i osmišljavanjem mehanizama koordinacije i kontrole, bavilo izradom strategije razvoja kreativnih industrija između 16 država i NR Kine.\nTasovac je naglasio da bi posebnu pažnju trebalo posvetiti intersektorskoj saradnji – između kulture, turizma, ekonomije, nauke, i obrazovanja, kao i povezivanju lidera na planu kreativnih industrija sa nosiocima znanja u procesu razvoja inovacija iz drugih društvenih oblasti, navodi se u saopštenju Ministarstva kulture i informisanja.\n← Intenziviranje radova na izgradnji akumulacije „Arilje”\nVučić: 90 odsto građana ne podržava reforme →\nVrednost Alibabe pala za 141 milijardu dolara


Tag: "PSI LUTALICE"\nProšle godine ubijeno 5.604 pasa lutalica! Dok je Vlada KS za smještaj napuštenih pasa kupovala azil za 1,2 miliona maraka prema zvaničnim podacima KJP Rad prošle godine u Kantonu Sarajevo ubijeno je 5.604 pasa lutalica\nLeševi ubijenih pasa danima leže na ulicama Srebrenika Protekle dvije nedjelje na području Općine Srebrenik trajali su lovni dani u kojima je ubijeno najmanje 15 napuštenih pasa. Leševi ubijenih životinja ostavljeni su da leže u neposrednoj blizini naselja Kiseljak i Rapatnica\nAzil za pse u Zenici dvije godine čeka svečano otvaranje Gradske vlasti nikada nisu ispunile obavezu otvaranja azila za pse, što bi bio prvi kakav-takav znak volje za rješavanje ovog velikog problema\nUbijanje Zakona o zaštiti životinja\nAktivisti tvrde da se sarajevski psi ubijaju u nelegalnim skloništima! Vlada Kantona Sarajevo 30.06 ove godine donijela je zaključak o uklanjanju pasa bez nadzora vlasnika i pasa lutalica, a u cilju zaštite bezbjednosti građana. Aktivisti ukazuju na brojne nepravilnosti u ovom slučaju\nBojan Stojanović, dreser u kampu za obuku pasa\nOD AFGANISTANA DO RJEČICE: Psi su mi dvaput spasili život Nisu psi krivi što ih "konji" izbace na ulicu. Svi koji se žale na pse ili ih maltretiraju trebali bi ih koji put nahraniti pa će vidjeti da ih pas više nikada neće napasti\nLjudi i psi\nOD SARAJEVA DO LONDONA: Dugačko putovanje psa koji je volio tramvaje Psa lutalicu Donniea Sarajlije su prije dvije zime mogli vidjeti kako se grije u tramvajima i autobusima, ponekad i u prodavnicama odjeće. Posljednju zimu ovaj pas nije se pojavljivao na sarajevskim ulicama ali iza toga se krije prelijepa priča koju nam je ispričala Sarajka koja je pomogla u njegovom udomljavanju i koja nije željela da navodimo njeno ime\nIZNEVJERENA OBEĆANJA: Čopor pasa ministra Hrenovice Više od mjesec dana nakon izjave ministra da glavni grad više neće strahovati od pasa lutalica, fotograf Žurnala u naselju Grbavica slikao je samo jedan od mnogobrojnih čopora pasa koji su i dalje na ulicama


[\tMoje pesme ] 03 Januar, 2010 09:54\nOtkad te znam\nSvako u svome svetu,\nti u svome srećan,\nja u mome "na refule".\nOdlično te znam,\nodlično me znaš\njoš samo da se\njednom i vidimo!\n[\tLepota ] 01 Januar, 2010 04:35\nRecept za 2010\nUzeti 12 meseci, dobro ih očistiti od pakosti, gorčine, škrtosti i pedanterije, i to podeliti na 30 ili 31 deo da bi zaliha trajala godinu dana. Svaki deo se priprema iz jednog dela rada i dva dela veselosti i humora. Tome dodati tri pune supene kašike optimizma,\njednu kafenu kašičicu tolerancije, jedno zrnce ironije i jednu trunčicu takta. Potom smesu preliti sa veoma MNOGO LJUBAVI. Ovo sve ukrasiti strukovima malih pažnji i dnevno sa vedrinom servirati!


Dani Srpske u Srbiji: Srpski narod mora da bude svestan svoje snage - Sputnjik Srbija\nDani Srpske u Srbiji: Srpski narod mora da bude svestan svoje snage\n22:08 03.09.2018 (osveženo 22:32 03.09.2018) Preuzmite kraći link\nSvečanom akademijom u „Kombank dvorani“ u Beogradu večeras je počela tradicionalna manifestacija „Dani Srpske u Srbiji“, koju je otvorio predsednik Republike Srpske Milorad Dodik.\nDodik je izjavio da Srbiji i Srpskoj ne treba novo upoznavanje, nego da potvrde prijateljstvo i da pokažu da su istinska braća, koja se okupljaju oko svete reči — slobode. On je istakao da večeras odaje poštu precima koji su dali život za slobodu koju sada ima srpski narod u Srbiji i Srpskoj.\nPredsednik Dodik je poručio da srpski narod mora da bude svestan snage koju ima i koja nije mala.\n„Drugi pokušavaju da nam dokažu da smo mali, nedostojni vlastitih odluka o svom životu. Zato je važno da smo ovde u Srbiji, da vam pokažemo koliko je Republika Srpska vaša, ali i da vam kažemo da je Srbija naša i da je to jedinstvo koje se okuplja oko svete reči — slobode“, naglasio je Dodik.\nOn je dodao da Srpska nema nijedan problem sa drugim narodima, da želi da živi u miru i podsetio na stradanja srpskog naroda kroz istoriju.\nSrbi, kako je rekao, nemaju potrebu danas da se povuku pred ijednim zahtevom nauštrb nacionalnih i državnih interesa.\n„Zato je važno da Srbija uspe… Srbija je danas naš sve veći ponos. Srpskom narodu je danas potrebno da se okupi oko naših državnih i nacionalnih ideja, da završimo poslove koje su nam u prošlosti ostavljali nezavršene, tvrdeći da mi nemamo pravo na ono što su oni imali, praveći monolitne nacionalne države oko nas, a nama tvrdeći da samo mi moramo da budemo u zajednici“, rekao je Dodik.\nOn je naglasio da Srbija pokazuje ljubav prema Republici Srpskoj, te da je pod vođstvom predsednika Aleksandra Vučića i njegove Vlade pomogla Srpskoj da, između ostalog, izgradi nekoliko vrtića, most, pomogla nekoliko naselja, izgradnju bolnice.\n„Živela Srbija, živela Republika Srpska, živeo srpski narod i neka živi naša sveta Srpska pravoslavna crkva“, poručio je Dodik, prenela je RTRS.\nDirektor Predstavništva Republike Srpske u Srbiji Mlađen Cicović rekao je da se ovom manifestacijom i ove godine želi naglasiti potreba za slogom, jedinstvom i sabornošću srpskog naroda, u kojoj se neguje i čuva srpski jezik i pismo, vera i tradicija.\n„Svesni smo i znamo da je svaki politički pritisak na Republiku Srpsku istovremeno i pritisak na Srbiju, ne samo kao državu koja je garant Dejtonskog sporazuma, nego i kao državu istog naroda, srpskog naroda, i zato želimo da i ove godine naglasimo tu potrebu za slogom, za jedinstvom i sabornošću“, poručio je Cicović.\nVikarni episkop patrijarha srpskog Stefan je na otvaranju preneo blagoslov Njegove svetosti patrijarha Irineja i njegove želje da Republika Srpska i dalje bude najsvetija srpska zemlja.\n„Kada je konačno 1995. godine Republika Srpska međunarodno priznata, svi mi rođeni na teritoriji današnje Federacije BiH bili smo jako ožalošćeni jer smo izgubili sve što je sveto, od zemlje, grada, sela, kuće, crkve, škole, pa do grobova i uspomena“, rekao je episkop Stefan.\n„Srbi, bez obzira gde žive, jesu i moraju da budu jedno. To nam nameće naše poreklo, naša istorija, kultura i civilizacija. To nam nameće naša potreba da se izborimo za opstanak“, izjavio je ministar odbrane Aleksandar Vulin, saopštilo je Ministarstvo odbrane.\nPrema njegovim rečima, Srbi, bez obzira gde žive, samo ako su jedno, mogu da se nadaju da će jednom i zauvek rešiti svoje nacionalno pitanje i da će zaista opstati u ovom surovom svetu kada su u pitanju narodi koji nisu previše brojni, ali narodi koji imaju veliku istoriju.\n„Republika Srpska je bila, jeste i biće jedan od naših prioriteta. Republika Srpska je bila, jeste i biće jedan od spoljnopolitičkih prioriteta Republike Srbije i biće uvek prostor na kome će Republika Srbija pokazivati koliko je spremna da pomogne, koliko je važno kako žive Srbi, bez obzira gde oni živeli. Republika Srpska uvek može da računa na podršku i pomoć Republike Srbije“, naglasio je Vulin.\nRepublika Srpska treba da zna, dodao je on, da što Srbija bude bila snažnija, stabilnija i sigurnija, to će i Republika Srpska biti snažnija, stabilnija i sigurnija, jer to jedno bez drugog ne ide.\n„Kao što nećemo dozvoliti nove ’Oluje‘, kao što nećemo dozvoliti nikakve nove pogrome i nove Jasenovce, tako ćemo učiniti sve da Republika Srpska i Srbija i čitav naš region žive u miru i stabilnosti“, poručio je ministar Vulin.\nSvečanom otvaranju „Dana Srpske u Srbiji“ u „Kombank dvorani“ u Beogradu prisustvovali su i predsednica Skupštine Srbije Maja Gojković, princ Aleksandar i princeza Katarina Karađorđević, ministri u vladama Srbije i Republike Srpske, akademici, kao i predstavnici Vojske i policije.\nManifestacija „Dani Srpske u Srbiji“ svake godine kroz zanimljive programe predstavlja kulturu, umetnost, nauku, prosvetu i privredu Srpske.\nDani Republike Srpske u Srbiji, Milorad Dodik


Petak i subota najtopliji dani ovog proleća – Far\nIako je kalendarski početak proleća doneo hladno vreme sa snegom, vreme se ovih dana poboljšalo i konačno je u duhu godišnjeg doba probuđene prirode.\nPrema prognozi RHMZ-a, petak i subota biće najtopliji dani od početka proleća, pa će se toplo i sunčano vreme zadržati do nedelje, a sa Mediterana će stizati topao vazduh.\nU petak najviša temperatura od 18 do 22 stepena, a u subotu živa u termometru kretaće se od 20 do 24 stepena.\nU nedelju 1. aprila stiže dvodnevno osveženje sa kišom, severozapadnim vetrom i padom temperature. Na višim planinama je moguć sneg, Najviša temepratura u nedelju od 13 do 16, a u ponedeljak od 14 do 17 stepeni.\nP. Videnov (izvor: RTS/RHMZ)\nRHMZ: Leto će biti natprosečno toplo, sa čestim pljuskovima Novi ledeni dani u Srbiji – do četvrtka sneg Do kraja juna visoke temperature za područje Srbije Zima se još ne predaje, od nedelje osetno hladnije vreme


Preispitaj se - da li si zatvorila svoje srce - WANNABE MAGAZINE\nPreispitaj se – da li si zatvorila svoje srce\nZatvoreno srce ne sprečava povređivanje i bol, nego truje tvoj emotivni život – umesto da bude centar žive, protočne energije, srce postaje čvor, koji zadržava tu energiju, iskrivljuje je i raspršuje. Centar života, centar ljubavi i svih ostalih osećanja, srce ima najvažniju ulogu u tvom emotivnom životu, ali i u tvojoj vitalnosti i zdravlju. Mnogi ljudi koji imaju srčane probleme i tegobe povezane sa krvnim sudovima, zapravo imaju problema sa zatvaranjem svog srca – a to nije pesnička slika, nego stanje četvrtog energetskog centra, srčane čakre.\nTa energija koju mi osećamo i redovno je koristimo kao pojam koji se razume sam po sebi (često kažemo da osećamo priliv neke pozitivne energije, ili da se osećamo iscrpljeno, da smo ostali bez energije, kao da nam je sva energija iscurila iz tela ili nam je neka situacija posisala svu energiju), realna je – ona zaista postoji, a može i da se izmeri i vidi, ne samo „trećim okom“ nego i aparatima.\nTi možda ne znaš da ti je srce zatvoreno, da ti je četvrta čakra blokirana, ali osećaš posledice toga – u tvom životu nema ljubavi. Možda imaš vezu koja te ne ispunjava, ali ti je u njoj udobno, jer si bezbedna od toga da moraš da se baviš velikim osećanjima, ali si svesna da to nije prava stvar i osećaš da to nije u redu, da ti škodi i da to nisi prava ti i da tvoj život nema onu dubinu i smisao koji može i treba da ima.


Medojević: Trpimo pritiske birača zbog podrške novoj vladi | Standard\nPokret za promjene (PZP) nakon pola godine će analiziarati rezultate buduće vlade i vidjeti da li će i dalje nastaviti da je podržava u Skupštini, saopštio je lider Nebojša Medojević, navodeći da trpe pritisak birača zbog podrške novoj vladi.\nOn je rekao da se Crna Gora nalazi u istorijskom trenutku iz dva razloga – jer je pao režim Mila Đukanovića nakon 30 godina i zato što nova vlada treba da sprovode nužne političke reforme kako bi napravila diskontunuitet od prethodnog poretka i stvorila uslove za razvoj demokratije.\nMedojević je kazao da su za PZP to dvije podjednako važne stvari, a da će zbog svega što se dešavalo od formiranje izborne liste do sastavljanja kabineta, Crna Gora dobiti vladu iza koje stoje dva konzervativna „centra moći“, crkva i krupni kapital.\n„Nju (Vladu) su napravili Mitropolija crnogorsko primorska i tajkuni iz Vijesti, to je problematično i ona nema nikakav politički legitimitet, niti autoritet i to će biti vlada kontinuiteta“, smatra Medojević.\nVlada sastavljena od ljudi za koje niko nije glasao\nKako dodaju, njihov gest je presedan koji zaslužuje svaku osudu. “Mada i ne čudi takav...\nRanije danas predsjednik Skupštine Aleksa Bečić saopštio je da Ustavni sud traži da se Skupština izjasni po podnešenom...\nIz ASK-a su kazali da se obaveza odnosi na sve političke partije iz registra koji se vodi kod...\nOna je poručila da stvaranje svih preduslova za kvalitetan razvoj djece predstavlja ulaganje u zdravu budućnost društva i...


ЕРДОГАН СЕ ПОНАША КАО ВЛАДАР ЕВРОПЕ! Ево због чега ће ЕУ уз себе морати да има Владимира Путина!\nTurska će granice prema Evropi ostaviti otvorene kako bi migranti mogli da prođu, izjavio je pre tri dana turski predsednik Redžep Tajip Erdogan optuživši Evropsku uniju da ne pomaže dovoljno Ankari po pitanju migranata.\n„Nećemo zatvoriti vrata“, objavio je Erdogan, dodavši kako je 18.000 migranata već u petak krenulo na put prema Europi.\nU međuvremeno vidimo kako u praksi izgleda Erdoganova pretnja: sukobi na grčko-turskoj granici, mrtva i ranjena deca, propagandni rat, 13.000 očajnih ljudi na ničijoj zemlji između spoljne granice Evropske unije i Turske, humanitarna katastrofa u nastajanju.\nKomplikovana igra s mnogo faktora\nErdogan je pokazao da itekako može zagorčati život Evropskoj uniji te da samog sebe vidi kao svojevrsnog vladara Evrope bez kojeg EU jednostavno ne može.\nKoreni ove situacije su kompleksni pa smo se za analizu obratili Senadi Šelo-Šabić s Instituta za razvoj i međunarodne odnose. Ona odmah ističe kako je „reč o komplikovanoj igri s puno faktora“.\nZa početak se činilo kako je povod Erdoganovog poteza sa migrantima i izbeglicama to što se zakomplikovala turska vojna ofanziva na severu Sirije, u kojoj su u sukob došle Turska i Rusija.\n„Erdogan od 2016. ima kartu džokera u džepu“\n„Dogovor između Rusije i Turske nastao je nakon američkog povlačenja iz Sirije, a Turska je insistirala da zadrži taj severni pojas na kraju Sirije, što je bilo moguće jer je Amerika ostavila Kurde same. Bilo je to privremeno rešenje za koje su svi stručnjaci znali da je privremeno. Proširenje turske ofenzive u Siriji je to dovelo u pitanje“, objašnjava Šelo-Šabić.\nOna smatra da „cela priča s migracijama nema direktne veze s vojnim operacijama u Siriji“ te da se treba koncentrisati na odnose Turske i Evropske unije.\n„Erdogan od 2016. godine, kada je postignut dogovor s Evropskom unijom, ima tu kartu džokera u svom džepu. Taj se dogovor prvenstveno odnosio na finansijsku pomoć Turskoj, ali Erdogan zna da bi otvaranje turskih granica i puštanje izbeglica bilo smrtonosni udarac za EU, koja se još nije oporavila od izbegličke krize iz 2015. i 2016. godine. Mnogo toga što danas vidimo u EU, npr rast populizma, rezultat je te krize i posledica osećaja da su migracije postale temeljne politička borba u EU“, kaže Šelo-Šabić.\nErdogan gubi podršku u Turskoj\nIma li Erdogan u samoj Turskoj podršku za svoje najnovije poteze prema Evropskoj uniji?\n„Erdogan u sledećih nekoliko godina nema izbore, dakle ovi potezi nisu predizborni trik. S druge strane, nema sumnje da on u Turskoj gubi političku podršku i da je vrhunac njegove moći bio pre šest-sedam godina. Sada ga kritikuju i napuštaju i neki ključni ljudi njegove stranke AKP. Turska ekonomija je bitno narušena, lira je devalvirala nekoliko puta, bilo je problema sa turizmom nakon neuspelog vojnog puča, izgubio je Istanbul, ušao u sukob s SAD. Sigurno je da Erdogan više nema onu popularnost među Turcima kakvu je nekad imao, a to se ne odnosi samo na levi deo turskih građana. Ključno je što je ekonomija u krizi i to izaziva mnogo frustracija jer razotkriva da priča o turskom snu nije održiva. Ipak, Erdogan je autoritaran vladar, on ima svoje ljude u svim institucijama te baš i ne drži do demokratskih procedura. Ali mora da se opravda turskim građanima pre ili kasnije“, odgovara Šelo-Šabić.\nKljučna uloga Rusije i Vladimira Putina\nOna dodaje kako Erdogan mora postići dogovor s Rusijom, odnosno Vladimirom Putinom: „Očekujem da će Putin tu postupiti mnogo razumnije, ne isključujem ni da će Moskva pritiskati Ankaru u vezi ovih poteza s otvaranjem granica, jer Putin želi Ecropskoj uniji da pokaže da on nije agent haosa.“\n„Erdogan nije još otvorio vrata širom za izbeglice, nego pomalo cima, odškrinuo ih je. Igra na kartu zastrašivanja, ali mislim da je i on svestan da bi haos u Evropi na kraju bio štetan i za Tursku, koja više nema nikakvo zaleđe niti prijatelje u svom okruženju“, naglašava Šelo-Šabić.\nTrauma Turske zbog neulaska u Evropsku uniju\nKljučna stvar za razumevanje najnovijih poteza Turske je odnos koji Evropska unija ima prema ovom važnom i velikom komšiji, a koji se može opisati kao toplo-hladan. U jednom trenutku su se Turska i EU značajno približili te je čak postojala i mogućnost ulaska Turske u EU, što se nije ostvarilo i što za Tursku predstavlja veliku traumu.\n„Kada je reč o odnosu EU prema Turskoj, to je emocionalni prostor u kojem Erdogan dobro stoji u odnosu na građane Turske, uključujući i one koji ne podržavaju njegovu politiku, intervenciju u Siriji itd. U Turskoj vlada osećaj narušenog ponosa zbog odnosa Evropske unije prema Turskoj, oni smatraju da ih je EU izdala i to je jako bolno. Kada Erdogan preti EU, kada pokazuje šta može učiniti otvaranjem granice, to kod mnogih u Turskoj izaziva osećaj satisfakcije jer misle da ih je EU izneverila kada je reč o procesu pristupanja. Hrvatska i Turska su službeno otpočele pregovore za ulazak u EU istog dana, priča o ulasku Turske u EU je bila neko vreme vrlo živa, ali postalo je jasno da od toga neće ništa biti jer nikad nije uspostavljeno poverenje sa obe strane“, objašnjava Šelo-Šabić.\nČini se da Erdogan zapravo želi da ga Evropska unija na neki način tetoši i da je njemu jako važno da se oseća uvaženim u Berlinu, Parizu i Briselu, za razliku od ruskog lidera Vladimira Putina, koji sigurno želi saradnju s EU, ali u tome nema nikakvu konkretnu emocionalnu investiciju.\n„Sve dok EU nema plan B, Erdogan ima adut u rukavu“\nI šta sada učiniti?\n„Evropska unija bi hitno trebalo da pošalje visoku delegaciju u Ankaru, pa u Moskvu, trebalo bi da komunicira sa Iranom, sa kojim ima tu prednost da nije napustila nuklearni sporazum za razliku od SAD. EU se može aktivno uključiti u sve te razgovore kao aktivna strana te saslušati druge. Naravno da Erdogan ima adut u rukavu ako EU nema plan B. EU mora stvoriti drugačiju vrstu odnosa s Turskom, a ne samo reagovati na događaje spolja. EU mora brzo delovati, a ne čekati šta će dogovoriti Erdogan i Putin pa onda odahnuti i poslati još par milijardi evra“, savjetuje Senada Šelo-Šabić.\nNajbolji mogući scenario po njoj je sledeći: Turska će se smiriti i odustati od toga da zaista otvori granice, EU će nastaviti sa finansiranjem izbeglica u Turskoj, a Rusija će postići i kompromis s Turskom u vezi sa Sirijom.\n„Ali od toga ništa neće biti ako se EU sada i odmah ne angažuje i ne krene u razgovore sa svim tim akterima. Problem EU je što mi nismo stabilni, što osećamo unutrašnje tenzije, a to vide i drugi“, zaključuje Šelo-Šabić.\nErdogan želi da ga EU voli ili barem da mu javno izražava poštovanje jer se oseća odbačenim od EU. Erdogan se stilizuje u ključnog političkog faktora.\nStvar očito nije u novcu jer Turska već dobija milijarde kako bi na svojoj teritoriji zadržala 3,7 miliona sirijskih izbeglica, a iz Brisela bi dobila i još više novca samo da zatraži.\nEvropska unija sada ima dve opcije: ili u skladu sa slavnim savetom Vita Korleonea Erdogana držati blizu sebe te ga tako odobrovoljiti, ili pak ući u otvoreni sukob sa Turskom, u kojem bi pak na svojoj strani, ako želi da trijumfuje, trebalo da ima najmanje Rusiju.\nPoznavajući Uniju kakva je danas, najverovatnije će izabrati treću opciju: sve zajedno pomalo udrobljeno, upravo toliko da se zaustavi najnovija drama i da se ništa doista ne reši.


POTPREDSEDNIK KSS U RIGI Rakočević navijao za "orliće"\nPotpredsednik Košarkaškog saveza Srbije Igor Rakočević pružao je uživo podršku juniorskoj reprezentaciji Srbije na tribinama hale u Rigi u finalu Evropskog prvenstva.\nIzabranicima Aleksandra Bućana bila je neophodna svaka moguća podrška na protivničkom terenu, a na kraju se to vratilo titulom prvaka Starog kontinenta.\nRakočević je u Rigu doputovao u nedelju ujutru, posetio naše momke i stručni štab, a u ponedeljak će se pre naše ekspedicije vratiti u Beograd i dočekati je na aerodromu.\nRadonjić i Cirbes: Falio nam je Mitrović, ima još mnogo da se igra u Evroligi\nTrener Crvene zvezde Dejan Radonjić i centar Maik Cirbes posle poraza od Reala (98:71) u drugom kolu Evrolige rekli su da im je u Madridu mnogo nedostajao povređeni kapiten Luka Mitrović.\n"OVOG LETA ĆE SVI 'ORLOVI' BITI NA VRHUNCU" Micić za Blicsport: "Teo i ja smo tandem za Srbiju"\nVasilije Micić u Efesu igra sezonu iz snova, briljira u Evroligi i u turskom šampionatu pa se njegov prelazak iz Žalgirisa u klub iz Istanbula ispostavio kao odličan potez. Veoma dobru sezonu ima priliku da kruniše igranjem za reprezentaciju i pokušaju da se overi plasman na Mundobasket. Da bi u tome uspeli, “orlovima” je neophodno da reše jednu od preostale dve utakmice u svoju korist (Estonija i Izrael).\nMICIĆ NANEO TEŽAK PORAZ ŽOCU Efes ubedljivo savladao Fenerbahče, još samo dve pobede do titule\nKošarkaši Efesa, predvođeni našim Vasilijem Micićem, ubedljivo su savldali Fenerbahče sa 74:57 u drugom meču finalne serije turskog prvenstva i na taj način su poveli u pobedama sa 2:1.\nZVANIČNO Košarkaši Partizana u Ligi šampiona\nSvetska košarkaška federacija (FIBA) prihvatila je zahtev Partizana, pa će se crno-beli naredne sezone takmičiti u Ligi šampiona, saopšteno je na sajtu tog takmičenja.\nVERAN Itudis produžio ugovor sa šampionom Evrope\nTrener košarkaša CSKA iz Moskve Dimitris Itudis produžio je ugovor do 2019. godine, objavio je prvak Evrope.\nKošarkaši Partizana su uspeli da savladaju Ritas u gostima sa 61:66 posle rolerkostera koji smo u Viljnusu gledali.\nMaster tim Srbije još jednom uspešan u Rumuniji\nPosle osvajanja čelendžera u Sibinju prošle nedelje, master tim Srbije trijumfovao je na još jednom kvalifikacionom turniru u Konstanci (Rumunija) i tom pobedom obezbedio još jedan čelendzer koji se igra u Bukureštu, ukupno peti ove sezone.


Dizni otpušta više od 30.000 radnika - preduzetnica.me\nPočetna»Iz Svijeta»Dizni otpušta više od 30.000 radnika\nKompanija Dizni saopštila je da će proširiti obim otpuštanja na oko 32.000 radnika. To se, prije svega, odnosi na industriju tematskih parkova, jer je zbog pandemije korona virusa desetkovan broj posjetilaca.\nU podnesku dostavljenom američkoj Komisiji za hartije od vrijednosti i berzu (SEC), kompanija je navela da će hiljadama zaposlenih posao prestati u prvoj polovini fiskalne 2021. godine, prenosi B92.\nNajveći broj otkaza, čak 28.000, kao što je najavljeno još u septembru, biće uručen zaposlenima u tematskim parkovima i jedinicama za avanture i proizvode.\nKompanija je na dan 3. oktobra imala oko 203.000 zaposlenih, a njenu globalnu radnu snagu čini oko 80 odsto radnika sa punim radnim vremenom i 20 posto sa skraćenim radnim vremenom. Od ukupne radne snage, oko 155.000 zaposlenih radi u segmentu parkovi, avanture i proizvodi.\nRanije ovog mjeseca, Dizni je saopštio da će pandemija kovid-19 koštati ovaj poslovni segment oko 2,4 milijarde dolara izgubljenog operativnog prihoda u četvrtom kvartalu fiskalne godine.\nPrethodni PostBritanski milijarder zaposlenima podijelio 23 miliona eura\nSljedeći Post Studija CGO: “Nedopustivo mali napredak CG u oblasti prava OSI”


Četverac bez kormilara - Blic Sport\nBronza za srpski četverac u Segedinu\nSrpski četverac u sastavu Simo Boltić, Vladimir Turubarov, Ervin Holpert i Dejan Terzić osvojio je u Segedinu bronzanu medalju na Svetskom kupu u kajaku.\nSrpski četverac u finalu Svetskog prvenstva u Duizburgu\nSrpski kajakaški četverac u sastavu Milenko Zorić, Ervin Holpert, Aleksandar Aleksić i Dejan Terzić izborio je plasman u finale Svetskog prvenstva u Duizburgu.\nSrpski četverac bez kormilara prvi u B finalu u Sevilji\nSrpski četverac bez kormilara Miljan Vuković, Goran Jagar, Miloš Vasić i Radoje Đerić pobedili su u B finalu, pa su Evropsko prvenstvo u Sevilji završili na sedmom mestu.\nSrpski četverac bez kormilara na desetom mestu u Londonu\nReprezentativci Srbije u veslanju Miloš Vasić, Radoje Đerić, Miljan Vuković i Goran Jagar zauzeli su 10. mesto u četvercu bez kormilara na Olimpijskim igrama u Londonu, pošto su u B finalu bili četvrti.\nIlić: Četverac se hrabro trkao u najtežoj stazi, čestitam momcima\nSelektor veslačke reprezentacije Srbije Nebojša Ilić ocenio je da je četvercu bez kormilara u trci nedostajalo sreće za plasman u A finale.\nSrpski četverac bez kormilara nije uspeo da se probije u finale\nSrpski veslački četverac bez kormilara koji čine Goran Jagar, Miloš Vasić, Miljan Vuković i Radoje Đerić, nije uspeo da se plasira u finale Olimpijskih igara.


Jovanović Ćuta: Vučić će nastaviti politiku čerupanja prirodnih resursa - Radio Sto Plus\nJovanović Ćuta: Vučić će nastaviti politiku čerupanja prirodnih resursa\nAktivista Pokreta Ekološki ustanak i budući republički poslanik Aleksandar Jovanović Ćuta izjavio je danas da će Aleksandar Vučić u drugom mandatu voditi Srbiju u pravcu koji mu bude naložio Rio Tinto.\nJovanović je agenciji Beta kazao da će Vučić nastaviti politiku čerupanja srpskih prirodnih resursa pod izgovorom „napretka i prosperiteta“.\n„Osim Rio Tinta, put kojim će Vučić povesti Srbiju odrediće i kineske kompanije Zidjin i Linglong i ruski Gasprom. Sve to će za posledicu imati ubrzani nastavak propadanja i ono malo što je ostalo zdravo u ovoj zemlji, a u kojoj više niko ne želi da živi“, istakao je Jovanović.\nPo njegovim rečima, na gradjanima Srbije je da spreče namere predsednika Vučića, kako bi se od uništenja sačuvali voda, zemlja, vazduh i ljudi „koji nas hrane“.\n„Ne očekujem da će u narednom periodu doći do bilo kakvog boljitka ni kada su u pitanju vladavina prava ili sloboda medija. Vučić ima najveći broj poslanika u parlamentu i on će i dalje sam odlučivati o krucijalnim odlukama kao što su (ne) uvodjenje sankcija Rusiji i odnosu prema velikim silama. Sva vlast je u njegovim rukama, i dok god to bude tako, u ovoj zemlji ništa neće biti drugačije. Naprotiv, biće sve gore i gore“, zaključio je Aleksandar Jovanović Ćuta.\nPolaganjem zakletve pred starim sazivom Skupštine Srbije, Aleksandar Vučić je danas započeo drugi petogodišnji mandat na mestu predsednika države.


Određen pritvor za Miloša Obradova\n/ Plus / Društvo / Određen pritvor za Miloša Obradova\nBHRT02.12.2018. u 09:14\nKantonalni sud u Sarajevu odredio je pritvor Milošu Obradovu, saznajemo od njegovog advokata Bojana Veselinovića. Veselinović je za BHRT izjavio da sudska policija sprovodi Obradova u pritvor ali da advokat još nije dobio pismenu potvrdu odluke. Obradov se dovodi u vezu s ubistvom policajaca Adisa Šehovića i Davora Vujinovića.\nPritvor je predložen zbog opasnosti da bi osumnjičeni boravkom na slobodi mogao ometati istragu utjecajem na svjedoke, prikrivati dokaze te zbog opasnosti od ponavljanja krivičnog djela i opasnosti da bi boravkom osumnjičenog na slobodi moglo doći do uznemirenja javnosti, potvrđeno je iz Tužilaštva Kantona Sarajevo.\nObradov je jučer predat u nadležnost Tužilaštva Kantona Sarajevo, a prethodno je saslušan u Ministarstvu unutrašnjih poslova Kantona Sarajevo.\nMiloš Obradov je uhapšen u akciji koju su proveli pripadnici Državne agencije za istrage i zaštitu (SIPA), a privođen je i ranije tokom istrage ubistva policajaca.\nPodsjetimo, policajci Ministarstva unutrašnjih poslova Kantona Sarajevo, Adis Šehović i Davor Vujinović, ubijeni su 26. oktobra u sarajevskom naselju Alipašino Polje, prilikom vršenja službene dužnosti.\nNjih su, dok su bili u policijskom vozilu, rafalnom paljbom zasule osobe koje su pokušavale ukrasti motorno vozilo.\nŠehović je ubijen na licu mjesta, a Vujinović je nakon višesatne borbe ljekara za njegov život podlegao teškim povredama glave u Univerzitetskom kliničkom centru u Sarajevu.


Ugostiteljski objekti u Srbiji iza sebe ostave 40.000 tona otpada godišnje – Udruženje Reciklera Srbije\nUgostiteljski objekti u Srbiji iza sebe ostave 40.000 tona otpada godišnje\nDecember 3, 2020\tod Recikleri Srbije\tu Vesti\nUgostiteljski objekti u Srbiji naručuju 120.000 tona namirnica godišnje, od čega nastane 40.000 tona otpada i to 25.000 “kuhinjskog” i još 15.000 onoga što gosti ostave na tanjiru, rečeno je na onlajn radionici “Kako tretirati otpad od hrane”.\nNa radionici koju je organizovao NALED, uz podršku GIZ, ocenjeno je da bi sistematičnim planiranjem nabavke namirnica i veličine porcija, kao i pravilnim upravljanjem otpadom od hrane, ugostiteljski objekti u Srbiji mogli da uštede finansijski i da istovremeno doprinesu smanjenju zagađenja životne sredine.\nŠef Jedinice za životnu sredinu u NALED, Slobodan Krstović, rekao je da je jedno od rešenja uvođenje fiskalnih olakšica za poklanjanje hrane dobrotvornim organizacijama, dok bi se hrana nebezbedna za ljude koristila za ishranu životinja, kompost, proizvodnju biogasa i energije.\n“Paralelno, treba raditi i na izmeni sistema naplate odnošenja otpada i, umesto po kvadratnom metru, plaćati po količini koja se predaje ovlašćenom operateru kako bi se podstaklo adekvatno zbrinjavanje”, naveo je Krstović.\nPredstavnici ugostiteljskih objekata u Beogradu i Novom Sadu, koji su učestvovali na radionici, zaključili su da je briga o zaštiti okoline važan aspekt poslovanja, te da je potrebno da svi objekti obuče svoje zaposlene da pravilno odvajaju otpad u namenske kante, i da počnu saradnju s operaterom koji će otpad zbrinuti na neškodljiv način.\nPo podacima Organizacije Ujedinjenih nacija za hranu i poljoprivredu (FAO), trećina hrane koja se proizvede u svetu se ne pojede, a u Srbiji 247.000 tona završi na deponiji.\nJedan od ciljeva NALED u okviru projekta “Ka boljem upravljanju otpadom od hrane u Republici Srbiji” je da svi objekti koji pripremaju više od 50 obroka dnevno, budu obavezni da sav otpad od hrane dostave ovlašćenom operateru, navedeno je u saopštenju.\nS radionice je upućen poziv svim ugostiteljima da se priključe akciji prikupljanja 1.000 tona otpada od hrane, radi sprečavanja emisije 750 tona ugljen-dioksida, koji nastaju njenim raspadanjem.


Centar DBA – REPORTER\nObzirom da je formirana nova Vlada Crne Gore, verujemo da će se revidirati svi politički procesi koje je prethodna vlast vodila na poseban nacin. Pre […]\nPrisluškivanje predsednika Republike Srbije teško da ima za cilj povećavanje nivoa bezbednosti a sigurno je da su takve stvari rađene mimo svih zakona. Opšte je […]\n15/12/2020 Reporter 0\nGrađani moraju da budu upoznati sa svojim pravima kada ovlašćena službena lica postupaju prema njima. Upravo tada se primeti razlika kada neko zloupotrebljava sindikalnu ili […]\n14/12/2020 Reporter 0\nKako je jednim delom korona učinila svoje te droga ne stiže više u Srbiju kao prethodnih godina i kako je policija imala velike zaplene, tako […]\n29/10/2020 Reporter 0\nVerovatno se većina vas, na društvenim mrežama, susrela sa ljudima koji svoje vreme na internetu provode tako što druge ljude maltretiraju. Ne prete, pišu gadosti […]\n28/08/2020 Reporter 0\nOvo su flajeri koje su danas dobili građani Novog Beograda, preciznije, stanovnici blokova 62, 63, 64. Podelili su ih aktivisti sekte koja je poznatija pod […]


Izvor: B92, 06.Jul.2020, 16:16\nAudi će u utorak 7. jula predstaviti električni korosver Q4 Sportback E-Tron Concept.\nNakon prošlogodišnjeg koncepta Q4 E-Tron, iz nemačkog proizvođača stiže i njegova Sportback verzija, sa siluetom kupe-krosovera.\nAudi je premijeru novog vozila na struju najavio u kratkom videu, a više detalja o ovom konceptu znaćemo sutra.\nU tizeru se vidi da je prednji deo koncepta Q4 Sportback >> Pročitaj celu vest na sajtu B92 << E-Tron sličan kao kod regularnog Q4 E-Trona, a dva vozila će se razlikovati po zadnjem delu i liniji krova koja će kod Sportback verzije biti zakošena.\nAudi Q4 Sportback E-Tron Concept najavljuje buduću produkcijsku verziju koja bi trebalo da bude predstavljena 2021. godine.\nIzvor: AutoBlog, 06.Jul.2020\nAudijeva e-tron porodica električnih modela će imati još jednog člana, a to je Q4 Sportback e-tron koji će sutra imati premijeru u formi koncept vozila. Ovde treba podsetiti da je prošle godine već prikazan i Audi Q4 e-tron concept (razlika između ove dve verzije će se pre svega ogledati u drugačijem...


Performans "Prilog za harač" zbog prebijanja mladića u Gračanici - Radio Kontakt Plus\n14:42, 20.04.2021Izvor: RTS\nAktivisti Omladinskog centra u Gračanici priredili su performans "Prilog za harač", nastavljajući sedmi dan protesta zbog prebijanja Luke Dimitrijevića.\n"Ova kutija u kojoj se simbolično prikuplja kako smo ga mi nazvali 'harač', zapravo pokazuje da mi svi želimo da budemo deo te kazne, i da smo svi mi na neki način organizatori svega toga, a da istovremeno niko nije organizator", rekao je Ivan Nikolić iz NVO Komunikacija za razvoj društva.\nDanašnjim performansom omladinci Gračanice žele i da skrenu pažnju na narušenu bezbednosnu situaciju u samoj opštini, kao i na nezadovoljstvo građana radom bezbednosnih organa. Naročito nakon što je policija uručila prekršajne prijave ocu pretučenog mladića kome se stavlja na teret da je organizovao proteste protivno merama za suzbijanje pandemije.\nTokom ranijih protesta porodice, prijatelja i meštana Gračanice i drugih naselja zatražena je i ostavka komandira policije Bratislava Trajkovića.\nTakođe, zatraženo je od policijskog inspektorata da ispita na koji način je policija obavila istragu u vezi sa prebijanjem Luke Dimitrijevića od strane tri Albanca.\nTagovi: GračanicaProtestKosovska policijaIncident\n“Antigona” premijerno u Gračanici 8. maja


Domaća smjesa od tri sastojka, čisti pIuća, pomaže kod upornog, boInog i suhog kašlja, brzo se priprema - supercarobnisvijet.com\nDomaća smjesa od tri sastojka, čisti pIuća, pomaže kod upornog, boInog i suhog kašlja, brzo se priprema\nAko vas muči hr0nični kašalj ili b0nhitis, onda bi trebali probati ovu mješavinu. Zbog toga što med i banana ima moćna svojstva, vi se možete riješiti b0lnog i upaljen0g grla, kašlja, pa čak i nekih st0mačnih problema.\nSastojci za ovaj napita su 400 ml ključale vode, dvije srednje banane sa crnim pjegama i dvije kašikice meda. Kako bi pripremili ovu smjesu, onda je potrebno da ogulite banane, te da ih izgnječite sa viljuškom ili kašikom.\nIsto tako bi bila dobra stvar da vi to uradite sa drvenim escajgom jer će radi metalnog escajga potaniti. Kada ste to uradili, onda je potrebo da banane stavite u lonac i da im dodate ključalu vodu, pa ostavite to da se natapa nekih pola sata.\nNakon što se smjesa ohladi, potrebno je da dodate med i veoma je bitno da vi njega zadnjeg dodate jer ako ga budete pomiješali sa ključalom vodom, onda će da izgubi svoja ljekovita svojstva.


Djeca sa Kosmeta danas u Srpskoj – mojKontakt portal – Radio Televizija Kontakt\n#izdvajamo DRUSTVO GRADOVI REGION RS BiH VIJESTI\nU etno-selu “Stanišići” kod Bijeljine danas će biti dočekana srpska djeca sa Kosova i Metohije koja će, u okviru projekta banjalučkog Odbora za pomoć Srbima na Kosmetu, sedam dana boraviti u Republici Srpskoj.\nViše stotina djece krenulo je jutros iz Kosovske Mitrovice za Republiku Srpsku, a u etno-selu “Stanišići” dočekaće ih i poželjeti im dobrodošlicu predsjednik Odbora Milorad Arlov sa delegacijama opština domaćina.\nIz Odbora za pomoć Kosovu i Metohiji najavljeno je da se dolazak očekuje između 13.00 i 14.00 časova.\nNakon dočeka i dobrodošlice, djeca i pratioci će krenuti u Prijedor, Prnjavor, Čelinac, Јezero, Brod, Šamac, Pelagićevo, Brčko i Miliće, gdje će kod porodica svojih vršnjaka boraviti sedam dana.\nDjeca sa Kosova i Metohije koja su gosti grada Trebinja doputovaće u nedjelju, 20. juna, preko Višegrada.\n– Za djecu i mlade sa poteškoćama u razvoju u pratnji roditelja iz Udruženja roditelja `Podrži me` Kosovska Mitrovica koji su gosti Odbora, a koji putuju u Prijedor, doček i ručak sutra u 12.00 časova u porti Crkve Uspenja Presvete Bogorodice u Brčkom organizuje Srpsko prosvjetno i kulturno društvo /SPKD/ `Prosvjeta` Brčko i parohija Brčanska – navodi se u saopštenju.\nGoste uz Udruženja roditelja “Podrži me”, za koje Odbor uz sponzore priprema poseban program boravka u Republici Srpskoj, osim domaćina u Brčkom, dočekaće i predsjednik Odbora Milorad Arlov.\nOvo je deveti projekat “Spojimo djecu Kosova i Metohije i Republike Srpske”, koji od 2012. godine organizuje Odbor za pomoć Kosovu i Metohiji, javlja RTRS.


JANKOVIĆ: DOTAKLI SMO DNO MEDIJSKOG BUNJIŠTA U REŽIJI DRŽAVE - Magločistač\nPočetna Aktuelno JANKOVIĆ: DOTAKLI SMO DNO MEDIJSKOG BUNJIŠTA U REŽIJI DRŽAVE\nJANKOVIĆ: DOTAKLI SMO DNO MEDIJSKOG BUNJIŠTA U REŽIJI DRŽAVE\nPostavio/la: MagločistačObjavljeno: 06.12.2015 Kategorija: AktuelnoNema komentara\nU 2015. godini nismo, bar ne u potpunosti, otklonili nijednu od ključnih prepreka bržem, boljem i pravednijem ostvarivanju prava građana, ocenio je u intervjuu FoNetu Zaštitnik građana Saša Janković, koji to što izveštaji nezavisnih kontrolnih tela za 2014. nisu razmatrani u Skupštini Srbije vidi kao politički stav prema tim telima.\nNaši izveštaji za prošlu godinu bili su dosta oštri, kritički, sa mnogo primera koji dokazuju naše tvrdnje o slabosti mehanizama za ostvarivanje ljudskih prava i prava građana u Srbiji, rekao je Janković o izveštajima nezavisnih kontrolnih tela.\nVeoma je jasno da je parlament prekršio svoju obavezu, a propuštena je prilika da se građani mnogo više upoznaju sa sadržinom tih izveštaja, ukazao je Janković, koji smatra da to nije pitanje neefikasnosti, već nevoljnost vlasti da čuje kritičke tonove o svom radu.\nOsvrćući se na stanje ljudskih prava u 2015. godini, Janković je ocenio da pravosuđe nije do kraja stalo na noge, „niti sudski, niti tužilački deo“ i napomenuo da se ne mogu sa izvesnošću očekivati brze, potpune i pravične sudske odluke.\nAdministracija u Srbiji još je previše opterećena politizacijom i partijskim kadrovima, od nje se očekuje poslušnost, a ne sprovođenje zakona, građani i administracija se i dalje gledaju preko nišana, upozorio je Janković.\nPrema njegovim rečima, tenzije u društvu vezane za slobodu izražavanja, s jedne strane pogrešno shvatanje slobode izražavanja kao slobode da se može reći sve i svašta i, s druge strane, shvatanje slobode izražavanja kao pretnje, opasnosti po vladajuću stranku ili državu, čine naše društvo jako ranjivim po pitanju ljudskih prava, dok kvalitet života ljudi opada.\nČinjenice da osobe sa invaliditetom ne mogu da uđu u više od 70 odsto državnih institucija, da deca nemaju dovoljno prostora da se bave sportom u školama, a kamoli neke druge stvari, ti životni problemi, kvalitet života, zaštita životne sredine, ne stižu čak ni na radar, konstatovao je Janković.\nOtvaranje poglavlja samo po sebi ne znači ništa\nOn smatra i da otvaranje pregovaračkih poglavlja sa Evropskom unijom, samo po sebi, ne znači ništa, posebno ne građanima, dok ljudi koji se bave pridruživanjem EU već samu najavu otvaranja poglavlja predstavljaju kao veliki uspeh.\nAli, ako otvaranje poglavlja shvatimo kao okvir da se nešto uradi, kao mehanizam koji će nas dovesti do veće pravne sigurnosti, snažnijih institucija, manjeg uticaja politike, pravne izvesnosti, bržeg rada državnih organa, manjeg mešanja medija u državu i države u medije, ako nam otvaranje poglavlja donese sve to, a moglo bi, zato ih valjda i otvaramo, onda ćemo imati rezultat, istakao je Janković.\nAli, ako naši političari, naša vlast, bude shvatila samo otvaranje poglavlja kao uspeh, a ne nešto da nas brže i lakše dovede do uspeha, napomenuo je Janković, onda ćemo propustiti još jednu priliku.\nNajopasnija neformalna veza tabloida i države\nGovoreći o situaciji u medijima, Janković je ocenio da svaka vlast može da izvuče najbolje i najgore iz ljudi i konstatovao da se već jako dugo vremena u Srbiji potenciraju neke najlošije osobine.\nImali smo vođenje neformalne spoljne politike tabloidima, vođenje parasudskih procesa, curenje informacija…, ilustrovao je Janković i ocenio da je najopasnija neformalna veza između državnih organa i tabloida, dok oni koji pokušavaju da rade dobro, na koži osećaju loše posledice svog dobrog rada.\nPrema njegovom objašnjenju, državni organi informacije, koje bi morali da koriste u svom radu, „tajno doture“ nekom tabloidu da ih u vidu poluinformacija i dezinformacija, koristi da bi ostvario neki cilj, koji se inače ne bi mogao ostvariti pred institucijama, jer to nije legalno, legitimno, ni pristojno.\nŽelim da verujem da smo u godini koja ističe, a imali smo mnogo loših primera, dotakli dno tog medijskog bunjišta u režiji države i da ćemo krenuti sa stanovišta da takva situacija više nikome ne može da donese korist, istakao je Janković.\nNeozbiljne priče o državnom udaru\nOmbusman smatra da je „zaista karikaturalno“ šta se dešava sa policijom i navodi, kao primer, konferenciju za novinare ministra unutrašnjih poslova Nebojše Stefanovića iza kojeg stoji niz naoružanih ljudi sa maskama, „zbog toga što je jedan čovek dao određenu izjavu i ona je objavljena u jednom tabloidu“.\nZbog toga stoji ministar unutrašnjih poslova, priča se o državnom udaru i iza njega 20 policajaca u maskirnim uniformama i maskama. To je tako izgledalo da nijedan novinar nije postavio nijedno pitanje, a šta ima da postavi, kad ispred njega stoje ljudi koji drže heklere u ruci, predočio je Janković.\nDrugi element državnog udara je to da je neko obilazio, išao blizu kuće predsednika Vlade, pa onda taj neko bude pušten posle dva dana iz pritvora, dodao je Janković.\nOn se boji da je to toliko neozbiljno da, ako čovek koji je bezbednosno najugroženiji u zemlji, predsednik Vlade Srbije, sutra zaista, ne daj Bože, bude ugrožen i ta pretnja aktuelizovana, to više niko neće uzeti za ozbiljno.\nJanković je ukazao i na slučaj članice Saveta Vlade Srbije za borbu protiv korupcije Miroslave Milenović koja je prijavila da je prate, pa mesec dana nije bilo odgovora, a potom je bila i napadnuta, da bi onda ministar, kada je govorio o njoj, „u istoj rečenici dodao – ali eto ona kritikuje Vladu“.\nTakvo shvatanje rada policije, da je policija alat politike, a ne alat reda, mira, bezbednosti građana, javne imovine, saobraćaja, čini ogromnu štetu poverenju građana u institucije, ukazao je Janković.\nGašić prekršio zakon\nOn je pomenuo i organe vojne bezbednosti i sektor odbrane u kojem je, kako je ocenio, ministar odbrane Bratislav Gašić prekršio zakon time što je formiran štab u kojem se ukrštaju obaveštajni podaci radi zaštite života predsednika Vlade.\nMi imamo Biro za koordinaciju službi bezbednosti, to je zakonom uspostavljeni organ, te je vojska praktično preuzela civilne ingerencije, gde se stalno viče požar, požar, požar i na kraju, kada negde stvarno plane, niko neće verovati da taj požar zaista preti, ponovio je Janković.\nJa sam iskoristio ovlašćenja koja imam, tražio sam smenu ministra prvi put od kako sam Zaštitnik građana. Napravili su propuste i Vojska i Vojno-bezbednosna agencija (VBA), ocenio je Janković, povodom incidenta na paradi ponosa, i istakao da je Ministarstvo unurašnjih poslova, za razliku od Ministastva odbrane i VBA, prihvatilo preporuke i učinilo sve.\nEto u toj stvari bih mogao da pohvalim i MUP i ministra, rekao je Janković i naglasio da su uradili sve da se smanji mogućnost da se ikad više desi takav incident, dok je, u istoj toj, indentičnoj situaciji, drugo ministarstvo uradilo sve suprotno.\nMinistarstvo odbrane, kao što smo čuli sada, nastavlja da radi posao drugih civilnih organa i, ako bismo pričali o nekim udarima, pa ovo je jedan mali vojni udar, ocenio je Janković i poručio da bi svaki organ trebalo vratiti u Ustavom i zakonom propisana ovlašćenja, da svako radi svoj posao, jer će samo onda prava građana biti zaštićena.\nJanković je kritikovao i izjavu direktora VBA Petra Cvetkovića da bi novinari trebalo da štite nacionalni interes i da sve službe imaju agente među novinarima. Da li bih ja trebalo da pitam da li vi mene intervjuišete kao novinarka ili ste možda agent VBA?\nMešanje politike, države, medija i estrade\nPrema rečima Jankovića, takva vrsta konfuzije, mešanja države, politike, medija, estrade, ne dozvoljava da građani imaju dovoljno poverenja u institucije.\nUpitan da li veruje da će reforma javne uprave dovesti do toga da ona zasluži epitet „dobre“, Janković je odgovorio da je imao više sastanaka sa ministarkom državne uprave i lokalne samouprave Kori Udovički, ali da ne razume najveći broj stvari koje ona kaže.\nNa neke od tih reformskih zahvata imao sam ozbiljne primedbe, uključujući i pokušaj slanja žena iz javnog sektora u penziju pre muškaraca. Taj zakon je diskriminatoran, na koji je reagovao i ustavni sud Srbije, po predlogu Poverenice i mojem, podsetio je Janković.\nOn je zamerio Ministarstvu državne uprave da stalno govori o poslu, a ne radi ga, dok za to vreme hiljade kvalitetnih državnih službenika odlaze iz administracije.\nU isto vreme, promene radnog vremena uprave i smanjivanje dnevnica se rade bez ikakve analize, pa se dolazi u situaciju da službenici ne mogu da podnesu da idu na službeni put u inostranstvo i brane korake koji su načinjeni u pregovaračkim poglavljima, ukazao je Janković.\nJa ne razumem, možda moj kapacitet nije doljno veliki, ali ne razumem najveći deo poteza koje vuče ministarka, niti razumem njeno objašnjenje za te poteze, rekao je Janković i dodao da ne vidi konkretan plan reformi.\nVidim linealno smanjivanje, kao što je sad bilo sa pripremom budžeta. Neko ko je trošio jako puno i neracionalno treba da smanji budžet za tri odsto, a neko ko je trošio malo, racionalno i svake godine vraćao u budžet, takođe treba da smanji troškove za tri odsto, rekao je Janković.\nTo je, dakle, podstrek lošem odnosu prema budžetu, ukazao je Janković i rekao da nije formalno predložio ocenu ustavnosti Zakona o privremenom uređenju načina isplate penzija, iako ga smatra neustavnim, ali se odluke Ustavnog suda moraju poštovati.\nProblemi malo više pogađaju ranjive grupe\nSve probleme koje osećaju svi građani, osećaju i oni koji su deo neke posebno ranjive grupe, kao što su Romi, LGBT, deca bez roditeljskog staranja. I njih pogađaju nezaposlenost, siromaštvo, loša, nedovoljno brza uprava, ali njih često to pogađa malo više, ocenio je Janković.\nOni jesu najugroženijii, što ne znači da drugi žive sjajno i ne znači, kao što se često pokušava zameniti teza da se, radom na unapređivanju i ostvarivanja prava onih koji su u nekoj posebno ranjivoj grupi, time zapostavljaju prava svih ostalih i da su ona nebitna, poručio je Janković.\nSrbija dobro pustupa prema izbeglicama\nOn smatra da se Srbija nije osramotila kada je reč o tretmanu izbeglica i migranata. Kamo sreće da mogu češće takve pohvale za Srbiju da dajem, naglasio je Janković.\nU poređenju sa drugim zemljama, u poređenju sa našom ekonomskom situacijom, sa svim problemima sa kojima smo suočeni, Srbija i njeni državni organi se nisu osramotili, istakao je Janković i ocenio da, pre svega, „sebe možemo da pogledamo u oči“.\nNismo zatvorili vrata ljudima koji beže od rata, stradanja i progona, pomogli smo koliko možemo, olakšali smo im sve što možemo, učinili čak i više od onoga na šta nas obavezuju međunarodne konvencije, rekao je Janković.\nUvek ima incidenata i nekorektnih ljudi, onih koji u svakoj izbeglici vide teroristu, ali ti ljudi upravo beže od onoga za šta ih neki optužuju, objasnio je Janković i predočio da to što se, možda, poneki terorista sakrio među izbeglicama, njih ne čini teroristima.\nMislim da smo se dobro poneli i zaista u ovoj stvari Srbija je dobar primer i drugim zemljama. U Beogradu je, na konferenciji nacionalnih institucija za ljudska prava, usvojena Beogradska deklaracija koja danas u Evropi služi kao svetionik na koji bi način institucije i društva trebalo da se opredeljuju i ponašaju prema izbeglicama, zaključio je Janković.


Aleksandar Popov: Vučić pokušava da se nametne kao zaštitnik Srba u regionu | Autonomija\n"To izaziva podozrenje suseda koji strahuju da je reč o oživljavanju velikosrpskog koncepta"\nPredsednik Srbije Aleksandar Vučić je „verovatno očekivao da će mu se dati prilika da govori na sahrani mitropolita Amfilohija, ali je očigledno da se crkveni vrh, koji je organizovao sahranu, trudio da govornici budu samo domaći političari“, ocenio je danas direktor Centra za regionalizam Aleksandar Popov povodom jučerašnje ceremonije u Podgorici.\nPopov je agenciji Beta rekao da pretpostavlja da je o tome postojala „saglasnost i veza“ crkvenog vrha i koalicije koja je u Crnoj Gori dobila većinu na letošnjim izborima, napominjući da je mitropolit Amfilohije imao uticaj na imenovanje Zdravka Krivokapića za mandatara.\nBeograd se očigledno nije slagao s pojedinim izjavama pobednika na crnogorskim izborima, rekao je Popov, tabloidi u Srbiji su oštro napadali mandatara Krivokapića i još neke lidere pobedničke koalicije u Crnoj Gori, a „Vučić je verovatno želeo da podrži jednu struju unutar pobedničke koalicije, ali nije uspeo“.\n„Do sada je glavnu reč vodio mitropolit Amfilohije i ono što je zacrtano u dogovoru s njim i novim vladajućim blokom je prihvaćeno. Uz sva iskakanja Mandića i Kneževića, uticaj Srbije na dalji rad te koalicije više nije presudan“, smatra Popov.\nNa pitanje kako će se dalje razvijati odnosi Srbije i Crne Gore, Popov je rekao da treba sačekati „rasplet i formiranje nove vlade“ u Podgorici.\n„Mislim da će Vučić sačekati da vidi u kojem će se pravcu razvijati događaji u Crnoj Gori pa će onda odlučiti o poseti, a tu odluku mogu da ubrzaju eventualni nepredviđeni dogadajaji oko formiranje crnogorske vlade“, rekao je on.\nPopov je ocenio da „Vučić pokušava da se nametne kao zaštitnik Srba u regionu, ali to izaziva podozrenje suseda koji strahuju da je reč o oživljavanju velikosrpskog koncepta“.\n„Kada šef jedne države ode u drugu, normalno je da se susretne s kolegom (Milom Đukanovićem), ali takav susret u slučaju odlaska predsednika Vučića u Crnu Goru ne bi sada imao svrhu jer je tamo sve u previranju. Poseta je imala svrhu i trebalo je da se dogodi ranije, naročito ako se zna da iz Srbije stižu ozbiljne primedbe na račun položaja Srba u Crnoj Gori, ali se ta poseta za Vučićevog mandata nije dogodila“, podsetio je Popov.


„Amerika će se suočiti sa najvećim bolom koji su ikada doživeli“ - 12.09.2017, Sputnik Srbija\n„Amerika će se suočiti sa najvećim bolom koji su ikada doživeli“\nSeverna Koreja je odbacila rezoluciju Saveta bezbednosti Ujedinjenih nacija kojom joj se uvode oštrije sankcije i ponovila da će se Sjedinjene Američke Države... 12.09.2017, Sputnik Srbija\n13:09 12.09.2017 (Osveženo: 16:47 12.09.2017)\nSeverna Koreja je odbacila rezoluciju Saveta bezbednosti Ujedinjenih nacija kojom joj se uvode oštrije sankcije i ponovila da će se Sjedinjene Američke Države uskoro suočiti sa „najvećim bolom“ u svojoj istoriji.\nPrema rečima severnokorejskog ambasadora Han Tae Songa, „režim u Vašingtonu je ’eksplodirao‘ zbog političkih, ekonomskih i vojnih konfrontacija, opsednut divljom igrom vraćanja Severne Koreje kao nuklearne sile unazad, koja je već dostigla završnu fazu“, preneo je Rojters.\nGovoreći na Konferenciji o razoružanju u Ženevi, američki ambasador za razoružanje Robert Vuds rekao je da se nada da će severnokorejski režim čuti poruku glasno i jasno i odabrati drugačiji put.\nSavet bezbednosti Ujedinjenih nacija jednoglasno je usvojio rezoluciju o novim sankcijama Severnoj Koreji zbog njenog šestog i najsnažnijeg nuklearnog testa. To je ublažena verzija prvobitnog američkog predloga rezolucije.\nNajnovijom rezolucijom Pjongjangu se zabranjuje da u narednih 12 meseci uvozi sirovu naftu, ali ne i sve oblike prirodnog tečnog gasa, dok se uvoz naftnih derivata ograničava na dva miliona barela godišnje.


Konstituiran Organizacioni odbor manifestacije „Odbrana BiH-Igman 2020.“ - Federalno ministarstvo boraca i invalida odbrambeno-oslobodilačkog rata\nKonstituiran Organizacioni odbor manifestacije „Odbrana BiH-Igman 2020.“\nSarajevo, 09.06.2020. godine: U Multimedijalnoj sali Kantona Sarajevo danas je održan sastanak na kojem je konstituiran Organizacioni odbor jubilarne 20. manifestacije „Odbrana BiH-Igman 2020.“ kojim će predsjedavati federalni ministar za pitanja boraca i invalida odbrambeno-oslobodilačkog rata Salko Bukvarević.\nSastanku su prisustvovali i kantonalni ministar za boračka pitanja u Vladi KS Hajrudin Grabovica, predstavnici Fonda memorijala KS, policije, generala, kantonalnih boračkih ministarstava, vojni muftija Hadis ef. Pašalić, te predstavnici drugih institucija koje su prethodnih godina bile sastavni dio organizacije manifestacije.\nIako je pandemija virusa COVID 19 onemogućila masovno obilježavanje značajnih datuma iz perioda odbrambeno-oslobodilačkog rata Organizacioni odbor je na današnjoj sjednici potvrdio opredjeljenje da će ovogodišnja manifestacija koja se organizira 20. put biti održana 06. i 07. augusta, u skladu sa svim važećim preporukama i mjerama nadležnih institucija jer je riječ o manifestaciji državnog nivoa u čast odbrane Bosne i Hercegovine.\nMinistar Bukvarević je zahvalio na prilici da i ove godine bude predsjednik Organizacionog odbora ovako značajne manifestacije, kazavši da mu je čast što i na ovaj način može dati doprinos u čuvanju istine o herojskoj odbrani patriota naše domovine te da će Federalno ministarstvo sve svoje kapacitete staviti na raspolaganje kako bi se planirane aktivnosti sprovele i kako bi manifestacija zadržala dostojanstveno odavanje počasti šehidima i poginulim braniocima.\nUsvojen je i Nacrt programa ovogodišnje manifestacije kao i Nacrt finansijskog plana koji će u narednih deset dana biti razmatrani od strane svih pododbora, kako bi se usvojili konačni planovi i definirale aktivnosti koje će biti sastavni dio obilježavanja.\nPlanirano je da ovogodišnje obilježavanje bude sačinjeno iz tri segmenta koji podrazumijevaju vojne počasti, kulturni i vjerski program.\nZaključeno je da je obaveza svih preživjelih da obilježavamo značajne datume iz perioda herojske odbrane naše domovine, te da čuvamo sjećanje na naše najbolje sinove i kćeri prenoseći istinu o časnoj odbrani domovine generacijama koje dolaze.


Pregovori produženi do 24. novembra\nŠefica diplomatije EU Ketrin Ešton i njen iranski kolega Mohamad Džavad Zarif na konferenciji za novinare u Beču\nIran i šest svetskih sila postigli dogovor koji im daje još četiri meseca rada na konačnom rešenju za sporni nuklearni program Teherana...\nŠest svetskih sila i Iran postigli su dogovor o produžetku pregovora o nukelarnom programu Teherana do 24. novembra.\nNekoliko sati pošto je objavljeno da će dve strane imati još četiri meseca da rade na postizanju konačnog dogovora o spornom pitanju, ministar spoljnih poslova Nemačke Frank-Valter Štajnmajer izjavio je da bi taj period mogao da predstavlja poslednju šansu za mirno rešenje i pozvao Iran da pokaže da je spreman da "otkloni sve sumnje" o svojim nuklearnim namerama.\nVisoka predstavnica Evropske unije za spoljnu politiku i bezbednost Ketrin Ešton pročitala je zajedničko saopštenje u Beču navodeći "opipljiv napredak" poslednjeg dana pre isteka roka određenog privremenim dogovorom o suzbijanju iranskog nuklearnog programa, u zamenu za ublažavanje sankcija.\nMeđutim, u tom istom saopšptenju, koje je na farsi jeziku prošitao ministar spoljnih poslova Irana Mohamad Džavad Zarif, navodi se da "još postoje značajana neslaganja u vezi sa ključnim pitanjima, koja će zahtevati više vremena i truda".\nPrema uslovima ovog produžetka Iran će dobiti pristup još dve milijarde i 800 miliona svoje zamrznute imovine, a u zamenu će nastaviti da razblažuje svoje zalihe uranijuma obogaćenog do 20 odsto, za upotrebu kao gorivo u reaktoru za medicinska istraživanja.\nProduženje roka za pregovore sa Iranom?


Hypo banka podnela zahtev za stečaj u "Jugoremediji"\nHypo banka podnela zahtev za stečaj u „Jugoremediji“\nHipo Alpe-Adrija banka podnela je Privrednom sudu u Zrenjaninu zahtev za pokretanje stečaja u zrenjaninskoj fabrici „Jugoremedija“, saopšteno je danas u tom sudu. Navedeno je i da će se Privredni sud o zahtevu bankara izjasniti posle uplate predujma od strane podnosioca zahteva.\nDugovanja „Jugoremedije“ veća od procenjene vrednosti fabrike\nZabrinjavajući je podatak da su dugovanja „Jugoremedije“ znatno veća od procenjene vrednosti fabrike, čija je celokupna imovina pod hipotekom više banaka, među kojima je i Hipo Alpe Adrija. Račun zrenjaninske fabrike lekova u blokadi je godinu dana, a upravo toliko vremena je i 462 radnika bez plate i socijalnog osiguranja.\nNedavno imenaovana direktorka fabrike, Jelena Jovanov zatražila je pomoć lokalne samouprave za uključenje električne energije i rešavanja socijalnog osiguranja radnicima. Ona je juče uputila i apel državnim i pokrajinskim vlastima i institucijama da situaciju u Jugoremediji shvate krajnje ozbiljno. Poseban apel, Jovanov je uputila Republičkoj direkciji za robne rezerve u čija skladišta bi po njenom mišljenju trebalo hitno izmestiti lekove, jer u „Jugoremediji“ više ne postoje uslovi u kojima bi se lekovi održali u upotrebnom stanju.\nIzvor : Portal IloveZrenjanin, Tanjug\nTagovi fabrikafabrika lekovaHipo Alpe AdrijaimovinaJelena JovanovJugoremedijazrenjanin


Ministar vanjskih poslova BiH Igor Crnadak sastao se sa članovima Kluba novinara Banjaluka\nMinistar vanjskih poslova BiH Igor Crnadak razgovarao je danas 15. maja 2019. godine u Banjaluci sa članovima Kluba novinara Banjaluka, na čelu sa predsjednikom kluba Sinišom Vukelićem.\n„Česti pritisci na novinare, kao i Izvještaj OSCE o Opštim izborima u BiH 2018. godine, u kojem su navedeni brojni primjeri ucjena i prijetnji biračima, te politička zloupotreba javnih RTV servisa, direktan su pokazatelј ambijenta u kojem novinari i mediji rade, ali i potvrda koliko je važna njihova uloga u borbi za demokratsko društvo i nezavisne institucije“, rekao je ministar Crnadak.\nMinistar je upoznao novinare sa informacijom da je u ponedjelјak uputio pismo rukovodstvu Parlamentarne skupštine BiH, sa molbom da Ministarstvu dostave eventualne nove informacije o mogućnosti formiranja delegacije BiH u Parlamentarnoj skupštini Savjeta Evrope. Pismo je upućeno kako bi tokom ministarskog sastanka u Helsinkiju bio načinjen dodatni diplomatski napor s cilјem obezbjeđivanja statusa parlamentarne delegacije BiH u PS Savjeta Evrope i u ovoj kalendarskoj godini.\nTim povodom ministar je još jednom apelovao na rukovodstvo Parlamentarne skupštine BiH da postignu dogovor o sastavu delegacije do petka, 17. maja 2019. godine kada završava sjednica Komiteta ministara Savjeta Evrope u Helsinkiju.


Procena vrednosti kulturnog nasleđa – CIK\nProcena vrednosti kulturnog nasleđa\nPosted 18/11/2016 18/03/2017 CIK\nRukovodilac projekta i saradnik: Natalija Ćosić, MA\nSaradnici na projektu: Vesna Živković MA i Aleksandra Nikolić MA\nVišegodišnji projekat Procena vrednosti kulturnog nasleđa je fokusiran na istraživanje procene uloge vrednosti i mehanizama na kojima počivaju procesi odlučivanja u konzervaciji i upravljanju nasleđem, s akcentom na analizu koncepta vrednosti u različitim profesionalnim i društvenim kontekstima u Republici Srbiji. Projekat je osmišljen kao višegodišnji, čiji je krajnji cilj kreiranje “otvorenog“ modela za procenu uloge vrednosti u konzervaciji, kao i serije publikacija koje se bave temom procene i uloge vrednosti nasleđa, a koji će biti u skladu sa savremenim standardima i tokovima u oblasti konzervacije.\nProblematika vrednosti kulturne baštine predstavlja kompleksno polje istraživanja. Pitanje vrednosti i zaštite kulturnog nasleđa blisko je povezano sa različitim segmentima konzervacije – upravljanjem nasleđa, donošenjem dugoročnih odluka o merama zaštite i opravdanosti očuvanja određenih predmeta ili objekata, načinu sprovođenja konzervatorskog tretmana itd. S jedne strane iz razloga raznolikosti prirode i izvora vrednosti – društveni, kulturni, naučni, ekonomski, politički i drugi), i s druge zbog kontekstualnih faktora koji ih oblikuju – različite društvene okolnosti, ekonomski aspekti, kulturni trendovi, kao i činjenice da se neke vrednosti preklapaju ili su međusobno konkurentne. Istraživanje je dodatno otežano činjenicom da su vrednosti aktivni faktori, odnosno da proces proizvodnje vrednosti ima i povratni uticaj na područja iz kojih nastaje.\nPosmatrano lokalno, na teritoriji Republike Srbije, oblast izučavanja, kritičkog osvrta i metodologije procene vrednosti u oblasti kulturnog i prirodnog nasleđa je u začetku. Posledica trenutnog stanja je neusklađenost ili nedovoljna upućenost na postojeće savremene standarde koji se primenjuju u domenu konzervacije kulturnog nasleđa u Evropi i šire, a čija metodologija uzima u obzir različite faktore koji imaju važnu ulogu u razmatranju uloge vrednosti u profesionalnom i društvenom okruženju.\nPristup ovom istraživanju oslanja se na koncept autorizovanog diksursa nasleđa, koji oblast nasleđa posmatra kao kao diskurs ekspertskih vrednosti i znanja o kulturnom nasleđu. On je manifestovan kroz različite profesionalne smernice i standarde, birokratske protokole, uputstva za korišćenje, procedure konzervacije i rekonstrukcije kulturnog nasleđa, ali i efekte prezentacije i korišćenja nasleđa. U skladu sa tim, istraživanje je zasnovano na diskurzivnoj analizi i dekonstrukciji koncepta vrednosti u stručnim i naučnim okvirima. Analiza je stoga najpre bila usmerena na postojeća profesionalna dokumena koji uokviruju oblast konzeravcije kulturnog nasleđa kao vid šireg diskursa nasleđa, zakonodavna akta, kao i rezultate različitih istraživačkih projekata. Pored toga, još jedna od oblasti istraživanja odnosila se na teorijski okvir za razumevanje naučne valorizacije arheološkog nasleđa, kojim mehanizmima ono postaje deo širih kulturnih i društvenih vrednosti, kao i kako ovi faktori utiču na konzervaciju ove vrste nasleđa. Sledeća oblast istraživanja odnosila se i na analizu osobina vrednosti nasleđa u kontekstu kulturne transmisije, s fokusom na poređenje procesa transmisije različitih vrsta kulturnih informacija – vrednosti, znanja, ponašanja i načina na koji se te razlike odražavaju na produkciju artefakata.\nDalje istraživanje u oblasti kurativne konzervacije će obuhvatiti analizu procesa odlučivanja tokom konzervacije-restauracije u odnosu na procenjene i određene vrednosti predmeta. Cilj ove analize jeste razumevanje na koji način, u odnosu na vrednosno polje predmeta, postojeći profesionalni okviri i odluke, određuju šta u procesu konzervacije-restauracije podleže promenama, šta je prihvatljivi gubitak, a šta mora ostati „isto“. S druge strane, u oblasti preventivne konzervacije koja je usmerena na procenu i predlaganje odgovarajućih mera za čuvanje i korišćenje nasleđa, tokom budućih snimanja stanja primeniće se metodologija procene rizika, korišćenjem postojećih različitih istraživačkih alata poput Quick Scan, ABC skala procene itd. Cilj primene ove metodologije jeste analiza lokalnih muzejskih konteksta konzervacije nasleđa i potreba u domenu upravljanja zbirkama. Rezultati istraživanja će biti korišćeni u cilju ostvarivanja dugoročnog cilja.\nSLIKA 1 – Istraživačka matrica za analizu uloge vrednosti u konzervaciji\nSLIKA 2 – Prikaz ciklusa određivanja vrednosti kulturnog nasleđa\nCentar za multidisciplinarna istraživanja – opšte informacije⟶


Inicijativa iz Beča: Otvoriti granice Bosne i Hercegovine za dijasporu\nU ponedjeljak u Beču će se sastati koordinator za integraciju austrijske političke partije SPÖ Ahmed Husagić sa šefom naše delegacije u Evropskom parlamentu kako bi razgovarali o ublažavanju mjera koje se odnose na ulaske ljudi iz trećih država na teritoriju EU.\nO tome, ali i o inicijativi koju je uputio vlastima u Bosni i Hercegovini za ublažavanje mjera ulazaka naših državljana koji žive u Austriji i drugim evrospkim državama Husagić je govorio za TVSA.\n-Bosna i Hercegovina je 25. marta uvela zabranu ulazaka na svoju teritoriju u cilju suzbijanja Covida -19, tako da veliki broj građana koji imaju bosanskohercegovačko državljanstvo po dolasku u Bosnu i Hercegovinu moraju provesti 14 dana u karantinu, što je prepreka za one koji bi željeli provesti godišnji odmor u Bosni i Hercegovini.\nTom inicijativom želimo da se ljudima dozvoli putovanje da posjete svoju porodicu i prijatelje, a i privreda je također bitna. Bosna i Hercegovina živi jednim dijelom od dijaspore. Do sada niti jedan elaborat nije urađen o tome koliko dijaspora potroši novca u Bosni i Hercegovini, a uzmite činjenicu da više od 300.000 ljudi posjeti Bosnu i Hercegovinu i svako od njih potroši oko 1.000 eura i dođete do sume od oko 300 miliona eura. Zato je važno da se otvore granice Bosne i Hercegovine“, pojasnio je Husagić.\nPrevious “Hrvatske šume” sijeku šumu i na teritoriji Bosne i Hercegovine\nNext U vremenu zatvorenih bazena: Mustafa, Muhamed i Omar treniraju na Boračkom jezeru


Milena Popov Nena - - prints and audio-video installation[:] - Terra\nMilena Popov Nena – fotografije i audio-video instalacija\nU Galeriji “Terra“ u Kikindi otvorena je izložba slika, fotografija i audio-video instalacija Milene Popov Nene, multimedijalne umetnice iz Zrenjanina, koja živi i radi u Njujorku.\n“Zrenjaninska umetnica Milena Popov Nena došla je u petak kod nas, potpuno je bila zadovoljna postavkom izložbe jer nam je prvobitno dala slobodu da je postavimo, ali naravno da smo se konsultovali isključivo sa njom. Ona je vrlo specifična i ne voli da piše o tome šta izlaže već da dela sama govore o sebi. Inače se bavi temama ekologije, komunikacije, sopstvenosti bića u komunikaciji sa drugima, ali i nemogućnosti komunikacije što je i danas veoma aktuelno u našem društvu. Ona predaje na Univerzitetu grada Njujorka, objavila je više tekstova o umetnosti, kulturi, društvu i medijima u poglavljima knjigama, naučnim žurnalima i izložbenim katalozima. Ona je osnivač organizator i moderator Intelektualnog salona u Njujorku, koosnivač i član umetničke grupe i nekoliko udruženja” – istakao je Igor Grandić iz CLPU Terra.\n“Kultura, kao i celokupno umetničko izražavanje je veoma važno za grad Kikindu tako da mi je zaista velika čast i zadovoljstvo da u Galeriji Terra pogledam umetnička dela Milene Popov koja je priznata u celom svetu, živi u Njujorku, a inače je naša komšinica iz Zrenjanina. Zaista je lepo što možemo da pogledmo njena umetnička dela i njen veoma specifičan način izražavanja, a ovo je prilika i da naši Kikinđani vide onaj vrhunac tehničkog dostignuća u digitalnim medijima. Ona je izdala veliki broj radova i u svetu je veoma cenjena i priznata. Ovim događajima izgleda da se stvarno pandemija koja je zadesila ceo svet, pa i našu Kikindu polako približava kraju, a mi počinjemo sa raznim kulturnim manifestacijama pa tako i sa ovom izložbom. Zahvaljujem Galeriji Terra koja je omogućila Kikinđanima da vide dela svetski priznate umetnice” – u izjavi na otvaranju izložbe rekao je gradinačelnik Kikinde Nikola Lukač.\nMilena Popov Nena doktorat iz teorije umetnosti i medija stekla je na Univerzitetu umetnosti u Beogradu, a master i osnovne studije na Akademiji umetnosti u Novom Sadu. Letnju akademiju je završila na Amsterdamskom univerzitetu u Holandiji, a feldenkrajs master klas na akademiji za Performativne studije na Novom bugarskom univerzitetu u Sofiji. Više o umetnici pročitajte na njenoj profilnoj stranici OVDE.\nMilena Popov Nena


Solana: Zamolio sam premijera Koštunicu da bude konstruktivan\nDanašnji susreti premijera Srbije,Vojislava Koštunice u Briselu imali su za cilj, kako i sam kaže, da preduprede neželjene jednostrane poteze kada je reč o Kosovu, što bi, po njemu, bilo direktna pretnja bezbednosti širih razmera i dovelo u pitanje načela samih UN. Sa druge strane, približavanje Srbije EU hvata ponovo zamah i domaćini se uz gosta nadaju da će i poslednji uslov, saradnja sa Haškim sudom uskoro biti ostvaren.\nJutrošnji sasatanak premijera Koštunice i visokog predstavnika EU, Havijera Solane bio je kratak, znatno kraći nego što je planiran. Na sastanku jedna od kljucnih tema - Kosovo:\n"Rekao sam premijeru Koštunici da nade polažemo u pregovore koji su u toku - učinićemo sve kako bi smo na kraju ovog procesa imali rešenje. Rekao sam i to da proces nije beskonačan- trebao bi se završiti oko 11. decembra, kada bi generalni sekretar UN trebao da ima izveštaj o tome. Zamolio sam premijera da koliko god je to moguće bude konstruktivan u ovom procesu jer bi smo zaista želeli da imamo aktivno učešće obe strane i, na kraju, sporazum koji će svi da prihvate".\nNovinari su zamolili visokog predstavnika za komentar poziva iz Beograda kosovskim Srbima da ne učestvuju na predstojećim izborima na Kosovu:\n"Moj je stav da bi bilo bolje da Srbi koji žive na Kosovu učestvuju na izborima. Stav vlade u Beogradu je drugačiji i mi se tu ne slažemo. Poštujem odluku vlade, ali za mene bi bilo bolje da Srbi učestvuju na izborima".\nPremijer Koštunica je o najavama kako bi Beograd mogao posegnuti za silom u slučaju jednostranog proglašenja nezavisnosti Kosova rekao kako je reč o samo jednoj izjavi, izvučenoj iz konteksta i tumačenoj da je Srbija pretnja stabilnosti. Ponovio je da Srbija nije pretnja niti jednoj državi u regionu, dok se , sa druge strane, mogu čuti brojne pretnje samoj Srbiji- najave da ako Kosovo ne dobije nezavisnost, doći će do nemira, pretnja je ne samo Srbiji, već i stabilnosti regiona, ideje o jednostranom proglašenju nezavisnosti, koje čujemo od zvaničnika pojedinih država, predstavljaju takođe pretnju Srbiji, naglašava premijer Koštunica.\nOn ponavlja da Srbija nije pretnja, ali da je zvanični Beograd duboko zabrinut zbog poruka koje su usmerene protiv Srbije, njenog integriteta i stabilnosti i koje ugrožavaju i samu međunarodnu organizaciju.\n"Ako neko misli da će doći do rešenja narušavajući princip teritorijalnog integriteta i suvereniteta, ako misli da zaobiđe Savet bezbednosti, to je tada stvarna pretnja osnovnoj ideji postojanja UN-a", kaže premijer Srbije.\nDruga ključna tema današnjih susreta premijera Koštunice, bio je progres Srbije prema zaključenju Sporazuma o stabilizaciji i pridruživanju sa EU - Solana mu je rekao kako zaključenje Sporazuma zavisi od pune saradnje sa Hagom, te kako evropski stav sada u velikoj meri zavisi od novog izveštaja glavne haške tužiteljice, koji će uslediti nakon njene posete Beogradu. Dodao je i to kako se, s obzirom na poslednje pozitivne izveštaje haških tužitelja, i sada nada sličnom ishodu. Na saradnju je srpske zvaničnike podsetio i predsednik Evropske komisije, Manuel Baroso:\n"Mi tražimo od Srbije da ima punu saradnju sa Haškim sudom. To je od velike važnosti".\nPremijer Koštinica je ponovio opredeljenost svoje vlade za punom saradnjom sa Haškim truibunalom, ilustrujući to činjenicom da su se do sada, na ovaj ili onaj način, brojni optuženi našli pred Sudom- slično će nastaviti sa svim preostalim optuženima koji se nalaze na teritoriji Srbije, obećao je predsednik vlade Srbije.\nKonačno, najviše interesovanja novinara bude aktuelni pregovori o statusu Kosova i, posebno, nedavne tvrdnje medija o navodim predlozima Beograda o podeli Kosova. Na to gost iz Beograda odgovara da je reč o lažima koje širi albanski dnevnik Koha Ditore u Prištini- on tvrdi da zvaničnici Srbije nikada nisu govorili niti mislili o podeli Kosova. Iz jednostavnog razloga zato što su protiv deljenja Srbije, što podrazumeva i Kosovo - iz tog razloga, Srbija je protiv podele Kosova.


Studijska poseta Bugarskoj\nStudijska poseta organizovana je u okviru projekta „Uspostavljanje održivih prekograničnih klastera“\nPrva studijska poseta na projektu „Uspostavljanje održivih prekograničnih klastera“ za predstavnike svih projektnih partnera - Grad Sombor, NALED, Fakultet agrobiotehničkih znanosti, Poduzetnički inkubator BIOS i Lokalna razvojna agencija grada Belišća organizovana je od 28. od 31. januara 2020. u Sofiji, u Bugarskoj.\nUčesnici su za vreme posete imali priliku da se upoznaju sa primerima dobre prakse rada klastera i ključnim elementima za uspešno i održivo funkcionisanje. Prvog dana, obišli su Ligna Group klaster koji radi u oblasti industrije nameštaja, drvne industrije i kreativne industrije. Ovaj klaster je jedan od prvih klastera koji se uspešno razvijao od svog nastanka 2009. i nosilac je srebrne oznake u poslovnoj izuzetnosti klastera, a pored Bugarske, posluje u Ujedinjenom Kraljevstvu i Ujedinjenim Arapskim Emiratima. Genoveva Christova, direktorka klastera, upoznala je polaznike sa pravnom i upravljačkom strukturom klastera, strukturom i organizacijom članova i razvojnim potencijalima. Gospođa Christova je kao ekspert za razvoj klastera sa međunarodnim iskustvom (Srbija, Hrvatska, Turska, Rumunija, Gruzija i EU) predstavila pozitivna i negativna iskustva u razvojnom putu klastera.\nDaniela Tchonkova, predstavnica Klastera mehatronike i automatizacije (CMA), programska menadžerka Evropske mreže preduzerništva za Bugarsku i rukovodilac programa za inovacije i podršku poslovanju ARC Fonda predstavila je iskustva u podršci poslovanju i inovacijama za mala i srednja preduzeća zainteresovanih za poslovanje na međunarodnom tržištu. Polaznici su upoznati sa vertikalnom i horizontalnom strukturom klastera, vizijom, misijom i načinom na koji klaster povezuje primenjena istraživanja i potrebe privrede te sa funkcionisanjem Evropske mreže preduzetništva.\nTeodora Jilkova, marketing menadžerka Veritas klastera i predstavnica Asocijacije poslovnih klastera je učesnike upoznala sa iskustvima Veritas klastera koji je jedinstven u Bugarskoj po tome što je to klaster koji okuplja članove iz sektora ekonomije usluga. Govoreći o mapiranju i profilisanju potencijalnih članova predstavila je i Asocijaciju poslovnih klastra koja funkcioniše kao platforma za klastersku saradnju, razmenu informacija i umrežavanje kao i zaštitu interesa klastera, razvoj klastera i stvaranje povoljnih javnih politika za klastere u Bugarskoj. Oba klastera su članovi globalne stručne mreže za konkurentnost, klastere i inovacije (TCI Network).\nDrugog dana, učesnici su posetili Tech Park u Sofiji koji funkcioniše kao istraživački i razvojni konzorcijum. Lyubomir Stanislavov, izvršni direktor i član upravnog odbora Automotive klastera Bugarske govorio je o istorijskom razvoju, ciljevima, organizacionoj i upravljačkoj strukturi kao i budućim trendovima u razvoju ovog klastera i industrije koju okuplja. Na sastanku sa predstavnicima Bugarske Agencije za promociju malih i srednjih preduzeća koja radi pri Ministarstvu ekonomije Republike Bugarske učesnici su upoznati sa istraživanjem iskustava i potreba bugarskih klastera, ključnim elementima za uspešno poslovanje, glavnim izazovima sa kojima se novi klasteri suočavaju kao i prosečnim razvojnim ciklusom klastera u Bugarskoj.\nProjekat Uspostavljanje održivih prekograničnih klastera finansira se iz Evropskog fonda za regionalni razvoj (ERDF) i Instrumenta za pretpristupnu pomoć (IPA II).


Pravilnik o IPARD podsticajima za investicije u fizičku imovinu\nPropisi / Podsticaji / Pravilnik o IPARD podsticajima za investicije u fizičku imovinu\nSlužbeni glasnik RS, 84/2017, 23/2018 i 98/2018\nMali privredni subjekat je privredni subjekat koji, u skladu sa merilima iz čl. 4a–4g ovog pravilnika, ima manje od 50 zaposlenih i godišnji promet i/ili ukupan godišnji bilans manji od 10 miliona evra u dinarskoj protivvrednosti.\nSrednji privredni subjekat je privredni subjekat koji, u skladu sa merilima iz čl. 4a–4g ovog pravilnika, ima između 50 i 250 zaposlenih i godišnji promet manji od 50 miliona evra i/ili ukupan godišnji bilans manji od 43 miliona evra u dinarskoj protivvrednosti.\n(„Sl. glasnik RS“, br. 98/2018)\nPravilnik o ipard podsticajima za investicije u fizičku imovinu prerade i marketinga pp i proizvoda ribarstva – prilog


Afrika: Više od 100 milijuna ljudi na ivici gladi | TRT Hrvatski\nAfrika: Više od 100 milijuna ljudi na ivici gladi\nU izvješću se takođe navodi da je pandemija COVID-19 bila važan faktor visokog nivoa nesigurnosti u snabdijevanju hranom u ruralnim i urbanim područjima u većini afričkih zemalja.\nViše od 100 milijuna ljudi u Africi suočava se s katastrofalnom situacijom kada je u pitanju snabdijevanje hranom.\nPrema izvješću Međunarodne federacije Crvenog križa i Crvenog polumjeseca (IFRC), Afrika se već dugo suočava s nesigurnošću snabdijevanja hranom, čemu doprinose faktori poput sukoba, nesigurnosti, najezde skakavaca, nedostatka kiše, klimatskih promjena, nestabilnosti tržišta i katastrofa.\nNavodi se da će se u istočnoj Africi posljedice tek vidjeti u svibnju ove godine, posebno u Somaliji, Južnom Sudanu i Etiopiji, gdje vladaju sukobi, dugoročni makroekonomski izazovi i posljedice pandemije COVID-19.\nTagovi: #Afrika: Više od 100 milijuna ljudi na ivici gladi , #glad , #afrika\nNetanyahu tražio od SAD-a dva-tri dana za okončanje napada na Gazu\nIzraelski premijer Benjamin Netanyahu tražio je od američke administracije dva-tri dana da okonča napade na Pojas Gaze.


Kineski pojas spasa za još jednog balkanskog diva — uključena je i Srbija - 30.05.2018, Sputnik Srbija\nSada je već sasvim izvesno da se na novom kineskom „Putu svile“ našlo i „Gorenje“, ponos slovenačke industrije. Visoku ponudu za cenu od 12 evra po akciji... 30.05.2018, Sputnik Srbija\nanalize i mišljenja, komentari i analitika, kina, mihael martens, denis oštir, region\n19:14 30.05.2018 (Osveženo: 04:06 26.08.2021)\nDa će Kinezi preuzeti „Gorenje“ bilo je izvesno već kada su se na poziv za pronalaženje strateškog partnera javile samo kineske kompanije. Sada se već sa priličnom sigurnošću može reći da će ponos slovenačke industrije, kompaniju osnovanu 1950. godine, preuzeti kineska kompanija „Hajsens elektrik“. Ona je juče i zvanično objavila ponudu o preuzimanju nakon što je za to dobila zeleno svetlo slovenačke Agencije za tržište hartija od vrednosti. Ponuda važi do 26. juna, pa bi posle toga trebalo da bude poznat i odgovor, a očekuje se da ceo postupak preuzimanja bude okončan na jesen.\nKako je preneo slovenački portal „Finance“, ponuda „Hajsensa“ je 12 evra po akciji, stabilno upravljanje kompanijom, očuvanje radnih mesta, dugoročan razvoj kompanije čiji će naziv biti zadržan, kao i svi brendovi „Gorenja“. Kompanija sa sedištem u Velenju bi, pored svojih brendova, proizvodila i belu tehniku i određenu elektroniku za „Hajsens“ brendove za evropsko tržište. Uslov kineskog proizvođača televizora i kućnih aparata bio je da dobije većinski udeo u „Gorenju“ — najmanje 50 odsto plus jednu akciju.\nNamere kineske kompanije su, kako je saopštila, da ojača polje istraživanja i razvoja, a plan im je da „Gorenje“ postane centar za istraživanje i razvoj i proizvodni centar „Hajsens grupe“ u Evropi. Ta kineska kompanija, inače, u istraživanje i razvoj godišnje investira pet odsto ukupnih prihoda.\nSudeći po saopštenju „Hajsens grupe“, zaposleni u fabrikama „Gorenja“ u Srbiji, kojih je 2.300, a najviše u Valjevu, ne bi trebalo da strahuju za svoja radna mesta.\nI direktor korporativnih komunikacija „Gorenja“ Denis Oštir nedavno je izjavio da ne očekuje da će se ova akvizicija negativno odraziti na poslovanje fabrika „Gorenja“ u Srbiji, i to ne samo zbog klauzula koje ograničavaju otpuštanje radnika ili gašenje pogona.\nOn je objasnio da je „Hajsens grupi“ potrebna proizvodnja u Evropi, a kako su jaki u sektoru frižidera, moguće je da će fabrika u Valjevu, koja nije potpuno iskoristila mogućnosti, sada popuniti kapacitete. Podsetio je da su Kinezi izuzetno jaki u sektoru klima-uređaja, pa se može dogodi da tim programom dopune „Gorenje Tiki“ iz Stare Pazove, koju je centrala u jednom trenutku hteli da proda.\nDa su namere „Hajsens grupe“ kada je u pitanju „Gorenje“ ozbiljne bilo je evidentno pošto je u poslednje vreme kupovala akcije slovenačke kompanije i prema registru akcionara 24. maja je imala 27,74 odsto udela u kompaniji sa sedištem u Sloveniji.\nKonsultant kuće „Evromonitor internešenel“ Feng Džang napominje da bi nakon preuzimanja nova kompanija držala dva odsto globalnog tržišta bele tehnike.\n„Hajsens“ će postati deseti najveći igrač u toj industriji i zapretiće konkurenciji u Aziji, ali će je ojačati i u Evropi, ocena je Džanga.\n„Gorenje“ je strateškog partnera počelo da traži u novembru prošle godine kako bi zajednički pogurali prodaju u zapadnoj Evropi, u kojoj je postalo zahtevno pratiti konkurenciju.\n„Hajsens“ će preuzimanjem „Gorenja“ ući na tržišta zapadne i istočne Evrope, jer pet najvećih tržišta kompanije čine Nemačka, Rusija, Holandija, Poljska i Češka, koje generišu 56 odsto ukupnog prihoda.\nPoslednji slovenački privredni div, koji je nekada zapošljavao 20.000 ljudi, a sada 9.600, preživevši tranziciju i opstavši u širim regionalnim okvirima, već nekoliko godina, nakon tri dokapitalizacije, nije u slovenačkom vlasništvu, pošto 52 odsto kapitala deli nekoliko stranih kompanija.\nKrajem prošle godine „Gorenje“ je prekinulo saradnju sa „Panasonikom“, u okviru koje je poslednjih godina razvijalo i prodavalo mašine za pranje veša i frižidere za evropsko tržište pod brendom te japanske korporacije. Razlog je bio što je ta saradnja činila svega 1,5 odsto ukupnih prihoda grupe „Gorenje“.\nI pre ponude o preuzimanju, sama vest da je uprava „Gorenja“ izabrala „Hajsens“ za strateškog partnera uticala je da cena deonica slovenačke kompanije skoči čak 70 odsto, objavili su slovenački mediji.\nTamošnji analitičari su ocenili da je ponuda Kineza iznenađujuće visoka i da je u prvom redu rezultat njihovog interesovanja za tržište Evropske unije.\n„Gorenje“ je prošle godine ostvarilo prihod od 1,31 milijardu evra, što je četiri odsto više nego prethodne godine, od čega je čista dobit iznosila 1,2 miliona evra. Ove godine su planirali da povećaju dobit 10 odsto.\n„Gorenje“, koje će, po svemu sudeći, biti još jedna kineska akvizicija na evropskom delu novog „Puta svile“, samo potvrđuje ocenu nemačkog ekonomiste Mihaela Martensa da je atinska luka Pirej, koju su Kinezi preuzeli, za njih značila otvaranje „kapije Evrope“ za ekonomski prodor na evropsko tržište.\nTo najbolje govori podatak da su mediji u našem regionu u istom danu kada i vest o Kinezima u „Gorenju“ preneli i da će Kinezi ulagati u inovacije mladih preduzetnika u Crnoj Gori, da je u na univerzitetu u Ljubljani pokrenuta slovenačko-kineska laboratorija superračunara, da kineska kompanija „Ningbo Đifeng“ pregovara o kupovini nemačkog dobavljača autodelova „Gramer AG“.\n6 Septembar 2017, 17:38\nIako se Evropska unija na razne načine opire ulasku Kine na njeno tržište, konkurentnost firmi iz druge svetske ekonomije donela je realnost da su sve češće u evropskim kompanijama kineske gazde.\nProšla godina je bila rekordna po vrednosti kineskog investiranja u Evropi. Samo preuzimanje švajcarske „Singente“ od strane kompanije „Čajna nešenel kemikal“ za 43 milijarde dolara gotovo je bilo jednako celokupnim kineskim investicijama u Evropi u 2016. godini, koju je inače karakterisao 90 odsto veći rast ulaganja u odnosu na prethodnu godinu.


Ubici nepušaču 7.400 evra odštete\nUbica Albert Žirovnjicki, koji zbog ubistva poznanika izdržava kaznu od 16 godina zatvora, uspeo je pred sudom da se izbori za odštetu od Češke u visini od 7.400 evra zbog toga što zatvorska služba nije uspela da spreči pušenje u njegovoj ćeliji i uopšte u zatvorima.\n„Sud smatra da su pogažena njegova prava u oblasti zaštite zdravlja jer je bio izložen pasivnom pušenju“, zaključila je sudija Gradskog suda u Pragu Dagmar Stamidisova i naredila da država isplati Žirovnjickom deo odštete koju je tražio, kao i sudske troškove, javlja danas češki dnevnik Pravo.\nŽirovnjicki, koji je izdržao već 13 godina kazne za ubistvo, jedan je od šestorice osudjenika koji su od države tražili odštetu za narušeno zdravlje i pogažena ljudska prava pošto su svi zatvori u Češkoj od 2005. godine nepušački, ali zatvorska služba nije sprovodila zakon već je puštala zatvorenike da puše gde hoće.\n„Na nepušače u zatvorima gledaju kao na štetočine“, kazao je ubica nepušač i dodao da\nmu je najgore bilo u zatvoru Valtice, kada su ga smestili u navodno nepušačku ćeliju u kojoj je uvek nekoliko zatvorenika bez obzira na zabranu pušilo, a i kada nije, dim je dopirao do njega kroz ventilaciju.\nŽirovnjicki je rekao da je tek sada u Mirovu, zatvoru sa strogim režimom gde nijedan od 10 zatvorenika u njegovoj nepušačkoj ćeliji ne puši, poštedjen duvanskog dima.\nOd šestorice osudjenika nepušača koji su tužili državu samo jedan je uspeo da dobije spor, ali dobio je samo izvinjenje, dok je Žirovnjicki prvi za koga je sud naredio odštetu, ali ne 370.000 evra koliko je tražio, već samo 7.400. „Ne uspevamo još da potpuno proteramo pušenje, ali poslednjih godina je vidljiv napredak“, rekao je generalni direktor Zatvorske službe Češke Petr Dohnal.


BIODERMA ORGANIZUJE: BESPLATNA ŠKOLA ATOPIJE ZA KVALITETNIJI ŽIVOT\n13/10/2017 Višnja Ivanić\nBIODERMA tim i Klinika za dermatovenerologiju KCS organizuju besplatnu Školu atopije u periodu od oktobra 2017. do aprila 2018. godine, a prva škola održaće se 21. oktobra, u 11 sati, u Kliničkom Centru Srbije. Atopija je nasledna sklonost ka burnijem reagovanju na uobičajene stimuluse (alergene) iz spoljašnje sredine. Jedna od manifestacija atopije je atopijski dermatitis (često nazivan ‘’ekcem’’) i veoma je učestao godinama unazad, a broj obolelih se u poslednjih 30 godina utrostručio.\nOsobe sa atopijskim dermatitisom susreću se sa mnogo nedoumica kada je u pitanju pravilna dijagnoza, lečenje, nega kože i svakodnevni život praćen neprijatnim simptomima bolesti. Nedoumice su dodatno pojačane kontroverznim natpisima u medijima, posebno na internetu. Kako bi obezbedili pouzdane informacije osobama sa atopijskim dermatitisom, Bioderma tim, uz podršku francuske Bioderma Laboratorije, organizovaće besplatnu Školu atopije koja će se održavati nekoliko puta godišnje, na Klinici za dermatovenerologiju Kliničkog centra Srbije. Škole atopije pomažu boljem razumevanju bolesti, dokazano povećavaju uspešnost terapije i kontrole bolesti i dovode do poboljšanja kvaliteta života pacijenata sa atopijskim dermatitisom. Atopijski dermatitis zahteva multidisciplinarni pristup, pa će i učesnici na radionicama Škole atopije imati priliku da čuju savete dermatovenerologa, pedijatra alergologa i psihologa, kao i da ovim stručnjacima postave pitanja.\nU periodu od oktobra 2017. do aprila 2018. održaće se pet škola, sa do 50 polaznika u svakoj od njih, radionice će trajati oko dva sata, a broj učesnika je ograničen.\nStručni tim prve Škole atopije su specijalisti dermatovenerolog doc. dr Svetlana Popadić, pedijatar alergolog doc. dr Marina Atanasković-Marković i psiholog Vukašin Čobeljić, a spektar tema na radionicama pomoći će polaznicima da bolje razumeju uzroke, tok bolesti, lečenje i lakše se nose sa njenim simptomima u svakodnevnom životu. Specijalni gost prve radionice biće Nađa Higl, plivačica sa zlatnom medaljom osvojenom na Svetskom prvenstvu, a koja će polaznicima škole preneti svoja iskustva borbe sa ekcemom.\nZa Školu atopije mogu da se prijave osobe sa dijagnozom atopijskog dermatitisa, kao i roditelji dece sa atopijskim dermatitisom. Prijave se primaju posredstvom internet stranice www.atopijskidermatitis.rs. Za više informacija o školi, temama i terminima, pratite Bioderma internet i Facebook stranice.\nAKCIJE, EVENTS\talergeni, atopijski dermatitis, besplatna, bioderma škola atopije, dijagnoza, ekcem, Klinika za dermatovenerologiju KCS, lečenje, radionice, stručni tim, terapija\n← MAŠTALICE: AUDIO-PRIČE ZA DECU O ŽIVOTU I ODRASTANJU\nLA CREME MAIN: CHANEL KREMA ZA RUKE NEODOLJIVOG DIZAJNA →